9 Risiko Bisnes Yang Biasanya Diabaikan Oleh Usahawan. Ia Satu Kerugian Yang Boleh Dielakkan

Bisnes adalah risiko. Orang bisnes berani mengambil risiko tetapi orang bijak berbisnes adalah orang yang bijak menguruskan risiko bisnesnya. Ini kerana mereka sedar setiap keputusan yang dibuat dalam bisnes dan pelaburan adalah berisiko. Jika keputusan yang dibuat adalah betul, maka ia dapat melonjak perniagaan mereka ke tahap yang lebih baik. Jika tidak, pasti rugi mengulit bisnes mereka.

Siapa yang nak rugi, kan? Jadi, antara cara terbaik menguruskan risiko adalah melindungi bisnes anda dengan insuran.

Apakah insuran yang sesuai untuk bisnes?
Apakah yang boleh diinsurankan di dalam bisnes?
Bagaimanakah cara melindungi bisnes dengan insuran?

Itulah antara persoalan yang popular bagi pemilik bisnes yang mula mendengar tentang ini lebih-lebih lagi sejak negara pernah dilanda banjir besar pada penghujung tahun lalu.

Namun begitu, senario bagi pemilik start up atau mereka yang baru memulakan bisnes kurang sedar tentang kepentingan menguruskan risiko bisnes melalui insuran kerana mereka merasakan risiko-risiko seperti tragedi kebakaran, kilat, banjir, ribut dan kebocoran paip yang dilindungi di dalam insuran bisnes tidak akan berlaku pada bisnes mereka.

Tetapi adakah mereka sebenarnya benar-benar tahu apakah yang dilindungi oleh insuran untuk bisnes?

Maka, untuk mengelakkan anda terus berada di dalam kerugian, ini 9 risiko bisnes yang tidak dapat dikawal risikonya tetapi biasa diabaikan oleh usahawan. Ia sebenarnya merupakan satu kerugian yang boleh dielakkan sekiranya usahawan tahu.

Insurans melindungi bisnes anda daripada kehilangan atau kerosakan akibat rompakan tanpa senjata, rompakan bersenjata dan kecurian. Malah, jumlah insurans ditingkatkan kepada 20% di musim perayaan kerana dipercayai risiko rompakan dan kecurian lebih tinggi pada waktu itu. Selagi barang yang dirompak dan dicuri itu adalah harta syarikat, ia dibawah perlindungan insuran untuk bisnes. Kini, anda tidak perlu risau lagi sekiranya laptop anda dicuri ketika sedang membuat kerja di kafe atau restoran mamak.

Pihak insurans akan membayar ganti rugi terhadap kehilangan wang yang berlaku di dalam bangunan atau dalam perjalanan; selama 24 jam, dan 7 hari seminggu. Ini bermakna anda sentiasa dilindungi dengan insurans bisnes. Buat pengetahuan anda juga, nilai perlindungan meningkat dua kali ganda pada hujung minggu dan cuti umum.

Pemilik bisnes layak menerima bayaran tunai sehingga RM2,000 apabila terdapat kelewatan dalam penghantaran barang dari pembekal untuk lebih daripada 24jam disebabkan oleh kemalangan kenderaan.

Contohnya, lori ayam yang sepatutnya sampai di premis perniagaan anda pada pukul 6 pagi tetapi tertangguh kerana lori ayam itu jatuh ke dalam gaung akibat jalan runtuh sewaktu musim tengkujuh. Maka, anda yang sedang menanti stok bekalan ayam itu boleh membuat tuntutan dengan pihak insuran sekiranya ia mengambil masa lebih daripada 24jam untuk pembekal menghantar stok lain. Ini dapat mengurangkan bebanan dan kerugian anda pada hari tersebut.

Seperti nombor 3, pihak insurans akan membayar pampasan tetapi nilainya lebih tinggi iaitu tuntutan boleh dibuat sehingga RM20,000 bagi kerugian atau kerosakan kepada barang-barang anda disebabkan oleh kemalangan kenderaan dan/atau kecurian dalam Malaysia.

Pada zaman ini pelbagai penyakit berjangkit berpotensi berlaku kepada sesiapa sahaja. Anda juga terdedah kepada risiko tersebut. Apabila anda sakit, pastinya bisnes anda turut terjejas. Kini, anda tidak perlu risau lagi apabila pihak insurans akan membayar sehingga RM500 sehari kerana kemasukan ke hospital dan pemulihan apa-apa penyakit berjangkit yang diklasifikasikan oleh Pertubuhan Kesihatan Sedunia (WHO) sebagai wabak atau pandemik.

Axa Insurans menyediakan pakej SmartBusiness for Retail yang menawarkan perlindungan pelbagai jenis penyakit kritikal untuk pekerja dan pemilik bisnes. Maka, bukan sahaja produk atau perkhidmatan bisnes anda dilindungi insuran. Malah, anda dan pekerja dilindungi sekiranya mengalami antara penyakit ini:

• Kanser
• Bypass arteri koronari
• Serangan jantung
• Peringkat akhir kegagalan buah pinggang
• Strok
• Peringkat akhir penyakit paru-paru
• Penyakit Parkinson
• Peringkat akhir kegagalan hati

Kesetiaan pekerja itu adalah pekerja yang tidak mensabotaj bisnes anda melalui penipuan atau kecurangan. Sekiranya berlaku perkara tersebut, biasanya pemilik bisnes hanya memecat pekerja tersebut. Tetapi dengan perlindungan insurans untuk bisnes, anda boleh memohon tuntutan ganti rugi terhadap kehilangan wang atau harta lain disebabkan oleh penipuan atau kecurangan oleh anda. Untungkan begini? Tidaklah orang kata sudah jatuh, ditimpa tangga lagi.

Pernahkah anda mendengar tentang pelanggan menuntut ganti rugi daripada pemilik bisnes? Itulah tuntutan liabiliti awam yang boleh berlaku kepada sesiapa sahaja. Ia boleh melibatkan kemalangan yang minor atau major kesan daripada produk atau perkhidmatan bisnes anda ke atas pelanggan.

Adakah anda sudah menyediakan dana untuk membayar balik kerugian sebegini? Jika tiada, anda memerlukan insurans untuk bisnes bagi membayar ganti rugi terhadap tuntutan akibat kecederaan anggota pihak ketiga atau kerosakan harta benda.

Sekiranya anda menawarkan bisnes yang melibatkan rawatan kecantikan dan kecergasan, anda patut mempertimbangkan perlindungan insurans ini kerana ia melibatkan rawatan yang berisiko.

Dengan perlindungan untuk bisnes, pihak insurans akan membayar sehingga RM10,000 liabiliti undang-undang untuk kecederaan badan akibat kemalangan kepada pelanggan anda yang timbul daripada perkhidmatan yang diberikan seperti rambut dan rawatan wajah, manicure dan pedicure.

Mungkin ada sesetengah daripada anda merasakan tidak semua perkara diatas perlu dilindungi insurans untuk bisnes. Tetapi itu tidak bermakna anda patut tolak semua perlindungan tersebut. Fikirkan semula kerana pihak insurans memberikan kepada anda fleksibility dalam menentukan pelan perlindungan insurans ini.

Ini kerana pihak insurans mahu memudahkan urusan anda, ia bermula dengan penentuan pelan insurans yang sesuai untuk bisnes anda. Maka, anda boleh dapatkan apa yang anda perlukan sahaja dan bayar apa yang anda mahukan sahaja.

Ada tak semua perlindungan untuk bisnes ini di Malaysia?

Ini semua merupakan petikan daripada laman web Axa Insurans Malaysia yang menyediakan tiga jenis pakej yang sesuai dan mampu milik untuk bisnes anda iaitu SmartBusiness untuk bisnes runcit, bisnes kecantikan dan kecergasan dan bisnes perkhidmatan kepakaran.

Sekiranya anda memerlukan lebih maklumat berkenaan perlindungan insurans untuk bisnes, anda boleh melayari laman web Axa Insurance untuk membuat temujanji dengan agen-agen bertauliah mereka.

Kini, anda tidak perlu risau lagi sekiranya mengalami salah satu 9 kejadian di atas. Ingatlah bahawa anda boleh mengekang kerugian rentetan daripada kejadian-kejadian itu melalui perlindungan insurans untuk bisnes.

Anda orang bisnes yang bukan sahaja berani menghadapi risiko tetapi turut bijak dalam menguruskan risiko bisnes. Itulah diri anda yang sebenar!

LIKE dan FOLLOW Vocket di Facebook serta Instagram


‘Ghairah Berbisnes Akhirnya Mendapat’, Kisah Tentang Risiko Yang Semua Patut Tahu

Dah gagal, terduduk, baru kau tahu apa itu erti penyesalan!

Keghairahan saya berbisnes memang sudah lama. Saya seorang yang suka menghidu peluang.

Semua peluang, nampak duit. Dan saya mudah untuk menterjemahkan peluang menjadi duit.

Tanpa perlu fikir risiko, asalkan barang jadi duit.

Disebabkan minda begini lah, saya pernah terjebak dengan suatu bisnes supply handphone Samsung Note Original kepada sebuah syarikat yang mendapat tender supply handphone tersebut kepada salah sebuah kementerian kerajaan.

Ini kerana suatu waktu dahulu, saya menjual handphone original melalui online.

Beli dengan pembekal (mark up harga di mana masih lagi rendah harganya dari pasaran), jual kepada pelanggan.

1 bulan, 1 handphone. Untung RM200. Ok sangatlah tu, sebab bukan bisnes handphone sahaja yang dibuat ketika itu, dengan bisnes keknya, cookies nya, jual di flea market lagi. Maka, tambahan beratus dan beribu RM dari gaji tetap, memang nampak masyuk sangatlah, kan. *masyukk laa sangat*.

Nak dijadikan cerita, syarikat yang menerima tender itu, mahukan bekalan handphone sebanyak 100-300 unit, di mana setiap minggu harus release berpuluh-puluh unit.

Soal mana nak dapat handphone tersebut, ketika itu saya di temukan dengan seorang pembekal handphone yang boleh beri harga “baekk punya”, tapi stok sangat terhad. Kena berebut-rebut, kecuali park duit siap-siap (RM30,000), baru dia boleh pegangkan stok tersebut untuk saya.

Sudah! Mana nak cekau duit RM30K sebagai modal? Ini bisnes modal paling besar buat saya, sebab sebelum ini modal “0” atau tidak lebih dari RM2,000 sahaja.

Investor pertama — “I boleh bagi itu wang, tapi mahu tengok itu LO dulu, percentage i mahu 30% daripada untung.”

Kali pertama deal begini — risau pun ada. Risau salah langkah. Tapi, hati kuat mahu cuba juga.

Investor pertama reject! Cuba investor kedua.

Seorang sahabat yang mahu membantu memberi modal RM30,000 tunai, dengan 10% profit sahaja.

Ok! Terus deal. Ketika ini, risiko tolak tepi. Yang nampak, duit je depan mata.

Ketika duit tunai tersebut diambil, sudah mula nampak sinar bahagia di depan. 300 unit handphone dengan setiap 1 unit hp keuntungannya RM300.

Wow! Dah siap congak-congak untung. Tidur ada senyumlah!

Esoknya, tempahan pertama berjalan. Bayar RM30K, pembekal janji akan hantar lebih kurang 23 unit handphone.

Dapat 23 unit hp, serah kepada pembeli, pembeli bayar cash semua 23 unit, order lagi 23 unit dan begitulah seterusnya sehingga cukup 300 unit handphone tersebut. Begitulah perjanjiannya.

Namun, langit tidak selalu cerah. Risiko bisnes ini sering kita abaikan. Nampak duit merecik sahaja (sayalah tu).

Tempahan pertama yang dijanjikan 23 itu hanya tinggal harapan. Yang dapat 5 unit.

Alasan? Stok masuk tak banyak. Stok delay. Stok kena bahagi dengan pembekal yang lain.

Pertama kali, pembeli masih boleh excuse. Masuk kali kedua, juga boleh. Masuk kali ke 3, pembeli sudah pertikaikan janji yang boleh dibekalkan itu.

Dalam masa yang sama, alasan demi alasan dicipta oleh pembekal. Duit beku di tangan pembekal. Saya kerugian berbelas ribu ringgit.

Meroyan sekejap! Nyaris-nyaris mahu “pinjam along saya mahu tolong”.

Inilah pengalaman yang tidak akan dapat saya lupakan ketika berbisnes.

Di dalam bisnes, apabila kita banyak melakukan kesilapan, itulah medan pembelajaran kita yang sebenar.

Kita akan sentiasa beringat tentang kesilapan tersebut, supaya di masa akan datang kita sentiasa berhati-hati di dalam sebarang keputusan bisnes yang membabitkan risiko.

Risiko sentiasa wujud. Tidak buat bisnes dan kerja sepenuh masa juga ada risiko. Risiko diberhentikan kerja.

Buat bisnes dan sudah ada plan baekk  punya pun, masih tetap ada risiko.

Yang membezakannya — bagaimana kita mengurus risiko tersebut?

1. Jika risau risiko diberhentikan kerja – semasa kerja, kumpul aset dan wang simpanan.

2. Jika risau risiko di dalam bisnes – ketika memulakan bisnes, mulakan dengan modal yang mampu untuk kita bakar. Jangan buat perkara yang kita tidak mahir.

Seperti pengalaman di atas, menjual secara supply begitu, pengalaman baru buat saya.Saya tidak mahir di dalam beberapa perkara, tetapi saya gagah buat juga, disebabkan dorongan wang besar tersebut.

Namun begitu, inilah pengalaman berharga “yuran kebodohan” yang saya laburkan di dalam universiti kehidupan saya.

Tiada sesiapa dapat memberi pengalaman ini kecuali melalui KITA BUAT sendiri.

Adakah Tuan puan juga pernah melalui sisi gelap di dalam berbisnes? Cuba kongsikan di bawah ini.


Risiko Kereta Sambung Bayar Yang Ramai Tidak Tahu

Nota Editor: Nota ini ditulis oleh Tuan Mohd Fadil Mohd Yusof, seorang peguam di Tetuan Dzul Iskandar & Co. Semoga nota ini membantu anda dalam membuat keputusan membeli kereta.

Kami mendapat banyak pertanyaan dari rakan-rakan berkenaan hal sambung bayar kereta.

Antara masalah yang dikongsikan untuk sambung bayar kereta adalah seperti berikut:

Melupuskan (disposed off), mengalihkan (removed) atau menjual kenderaan tersebut tanpa kebenaran bertulis daripada bank atau dengan mana-mana cara lain, fraud (menipu) atau mencuba untuk fraud (menipu) bank, adalah suatu kesalahan di bawah Seksyen 38 Akta Sewa Beli.

Jika disabitkan dengan kesalahan tersebut, pesalah akan dikenakan denda dalam jumlah tidak melebihi RM10,000.00 atau dipenjarakan bagi tempoh tidak lebih dari 3 tahun atau kedua-duanya sekali.

Anda mungkin disaman atas kesalahan orang yang sambung bayar kenderaan anda.

Anda mungkin disoal siasat oleh polis jika kenderaan tersebut terlibat dalam kes jenayah.

Anda mungkin disaman bank jika orang yang sambung bayar tidak membayar ansuran bulanan kepada bank. Akibatnya, anda mungkin diisytihar bankrap jika hutang penghakiman melebihi RM30,000.

Jika berlaku kemalangan ke atas orang yang sambung bayar dan kereta tersebut telah luput insuran dan cukai jalan, anda mungkin disaman atas kapasiti individu untuk kemalangan tersebut.

Jika pemilik asal meninggal dunia, anda tidak dapat memperbaharui insuran dan cukai jalan. Kenderaan tersebut juga berkemungkinan akan dinamakan atas nama pewaris ketika proses perbicaraan probet.

Anda tidak dapat menukar nama anda setelah kereta tersebut sudah habis dibayar jika pemilik asal sudah berpindah ke tempat lain.

Ada kemungkinan anda akan disoal siasat jika pemilik asal membuat laporan kereta mereka hilang.

BACA: 11 Cara Bebas Daripada Status Muflis Gaya David Cheang

LIKE dan FOLLOW Vocket di Facebook serta Instagram


Kesan Minuman ‘Bubble Tea’ Kepada Kesihatan Anda

Baru-baru ini seperti sudah jadi satu fenomena. Lambakan produk minuman bubble tea sudah jadi trend semasa yang mesti kena cuba. Betul kan?

Lalu wujudlah macam-macam challange untuk cuba dan dapatkan bubble tea terbaik. Ramai minta saya ulas tentang minuman bubble tea. Tapi saya ambil fasa tenang dahulu sebelum tulis dalam-dalam.

Orang berasa hairan. Bubble tea ini apa yang tidak bagus. Pearl yang ada dalam itu atau teh itu sendiri.

時間一點一滴的流失，東西隨著時間而改變， 唯一不會改變的就是，熊黑堂都一直陪伴在你身邊。🐻 🔥 非常歡迎熊粉們一起拍照上傳打卡到Instagram標記 #daboba熊黑堂 ✨感謝熊粉們的拍攝Credit by📷：Ig micky.t320 #熊黑堂#时光饮品#火焰黑糖 #珍珠奶茶#正宗奶茶#全马第一 #马来西亚熊黑堂#饮品#熊来了 #daboba熊黑堂#欢迎加盟#海外代理 #roastedbrownsugar #milkteatime #boba#bobatime #bobaislife#bubbletealover #malaysiaNo1#dabobamalaysia

A post shared by  DABOBA Malaysia 熊黑堂 (@dabobamalaysia) on Jun 26, 2019 at 1:52am PDT

Secara umum, teh adalah minuman yang baik untuk kesihatan. Di mana ia tinggi anti-oksida dan beberapa mineral terpenting seperti magnesium, fosfor, kalium, dan fluoride. Namun, kini lambakan teh yang terjual di pasaran dengan labelan milk tea dilihat mempunyai kandungan gula yang agak tinggi. Saya beri contoh umum:

Untuk secawan minuman bubble tea 500ml tanpa campuran bahan-bahan tambahan lain, ia didapati mengandungi sekitar 30g – 40g gula. Ini bersamaan kira-kira 6 hingga 8 sudu teh gula tebu setiap cawan. Banyak tidak? Dan secara jujurnya kandungan gula dalam minuman ini cukup membimbangkan. Itu belum kira topping lagi.

Persoalan kedua. Adakah ‘pearl’ dalam minuman itu bahaya atau tidak?

每一杯都想尝试🤤 幸福的感觉❤ ————————————— @xingfutang_klang #klang #bukittinggi #巴生 #xingfutangklang #巴生幸福堂 #幸福堂 #xingfutang #黑糖珍珠鮮奶 #台灣美食 #飲料 #黑糖 #taiwan #brownsugar #bubbletea #boba #Taiwanfood #相機食先 #milktea #bobatea #bobalove #bbt #tapioca #bobalife #tea #珍珠奶茶 #珍珠 #奶茶 #xingfutangmalaysia #世界第一黑糖品牌

A post shared by  Xing Fu Tang Klang 巴生幸福堂 (@xingfutang_klang) on Jul 14, 2019 at 8:14am PDT

‘Pearl’ atau sejenis sagu (boba) diperbuat daripada kanji dan bebola kecil ini tidak mempunyai sebarang nutrien lain. Cuma ia penuh dengan kandungan karbohidrat. Namun ada kes pearl ini sudah disalut dengan gula perang. Jadi kandungan pearl tadi bukan sekadar karbo sahaja tetapi tambah lagi dengan gula pula.

Selain itu jadi sikit masalah dengan bubble milk tea yang tengah viral tu adalah pada kandungan gula tambahannya.

Biasanya dalam minuman itu gula putih sudah memang sedia ada telah dimasukkan. Namun sesetengah pesanan tiba-tiba dia campur lagi pula dengan sirap, gula merah dan kadang susu pekat manis (yang bukan tinggi gula saja, tapi juga lelemak yang tidak baik). Dan ini sekaligus meningkatkan kadar gula sehingga kira-kira 90g gula dimana lagi tinggi dari Coca-Cola!

Pertubuhan Kesihatan Sedunia (WHO) mengatakan maksimum 5 hingga 10 sudu teh gula setiap hari. Bayangkan kalau sehari anda minum teh itu, sudah habis kouta gula anda.

Royal 9 Milk tea is the best of our best! Must get a try! #thealleymy #royal9milktea#thealleykotalaksamana

A post shared by  THE ALLEY MALAYSIA 鹿角巷 馬來西亞 🇲🇾 (@thealley.my) on Aug 25, 2017 at 9:50am PDT

Walaupun  boba ini tidak menimbulkan sebarang risiko dari segi ‘chemical’, namun kita tidak harus mengabaikan aspek kadar gula yang saya sebutkan tadi.

Jika kalian ingin nikmat juga minuman bubble tea ini dengan lebih sihat. Follow step-step mudah ini:

1. Minta bubble tea kurang gula.
2. Elakkan tambahan gula perang atau sirap dalam teh.
3. Minta teh dan manisnya dari susu segar sahaja. Kalau ada lowfat milk lagi baik. (Bukan susu pekat manis atau susu sejat)
4. Tidak masukkan topping-topping lain seperti coklat chips, pearl gula merah atau lain-lain.
5. Buatkan limitasi, sebulan berapa kali sahaja boleh minum.

Begitulah caranya. Benda ini bukan tidak boleh minum langsung. Tapi harus ada waspada dan jaga-jaga. Hari ni mungkin anda beratur panjang untuk bubble tea milk, siapa tahu esok lusa beratur pula di hospital sebab Diabites. Sudah berapa kerap anda minum air manis ni?


4 Risiko Besar Yang Ramai Traveller Pandang Remeh Sewaktu Mengembara

Travel insurance. Ada yang pandang sebelah mata saja tentang ini termasuk di kalangan mereka yang mengaku sebagai backpackers.

Malahan tak keterlaluan jika dikatakan persiapan dan itinerari sebolehnya dicari sehabis lengkap sebelum tarikh travel bermula.

Segala do’s and dont’s berada dalam kepala. Jika boleh kat mana lokasi tandas dan berapa bayaran masuk sebab nak kencing pun dah tahu sebelum tiba ke lokasi yang di tuju.

Tapi tidak bagi travel insurance. Berbagai alasan akan diberikan agar travel insurance yang kelihatan tidak penting ini tak perlu dibeli. Mahal, bajet tak cukup, insya Allah kita sama-sama selamat pergi dan balik, tak sempat beli, tak tahu mana nak beli dan… entahlah, banyak sangat alasan korang.

Kali ni saya nak kongsikan beberapa risiko besar yang bukan saja boleh buat duit dalam bank korang rabak, tapi keluarga kat kampung turut terpaksa berhempas pulas dapatkan duit demi menyelamatkan korang jika perkara ni terjadi kat diri korang semasa travel.

Bukan sakit demam biasa tau. Tapi serius punya sakit sampai kena masuk hospital. Anything can happen bro.

Contoh paling mudah yang pernah jadi kat kawan saya; tiba-tiba sakit perut memulas-mulas masa travel sampai kena pergi hospital. Bila diperiksa, rupa-rupanya appendix dia dah kritikal dan kena lakukan pembedahan segera.

Jika tak ada insurance korang tahu lah apa jadi kan? Apatah lagi jika korang travel ke negara yang mana matawangnya lebih tinggi daripada Malaysia. Paling mudah bagi contoh hospital di Australia. Kat sana no insurance no talk bro.

2. Emergency and medical evacuation services (kos servis kecemasan, kos menyelamat dan perubatan)

Kos yang terlibat adalah bagi kes-kes kecemasan. Contoh paling mudah katakanlah korang travel ke kawasan pedalaman di Tanah Besar China. Naik bas dan lalu di cerun-cerun dan lereng gunung.

View tak payah ceritalah. Marvellous. Tapi tanpa diduga bas terbabas masuk gaung. Ada yang cedera dan ada yang innallillah.

Inilah waktunya insurans jadi penting. Andai kata korang terselamat tapi cedera. Nak selamatkan korang memang ambil masa sebab pasukan penyelamat perlu turun ke bawah.

Dah berjaya diselamatkan, korang perlu di hantar ke hospital dengan segera. Jika ada insurance cover, inilah masanya segala kos yang terlibat akan dibayar oleh pihak insurans.

Begitu juga kos dan caj rawatan di hospital. Biasanya kos rawatan di luar negara memang berganda sebab korang bukan rakyat negara tu. Jika di Malaysia boleh lah masuk hospital kerajaan. Tu pun ada yang bising kena bayar seringgit caj register. Eh?

Bukan itu saja. Adakala special arrangement perlu dibuat kerana faktor kesihatan dan medical equipment yang perlu disediakan sewaktu membawa korang balik ke Malaysia. Orang sakit ni adakala macam-macam peralatan perlu disediakan untuk dia sorang je.

Baca: 5 Persediaan Penting Sebelum Travel Ke Kawasan Pedalaman Dan Tempat Tinggi

3. Repatriation of mortal remains (kos membawa pulang jenazah)

Jika nak pilih cover untuk repatriation of body remain, selalunya saya pilih yang bagi unlimited cover. Unlimited cover bermakna apa saja kos yang terlibat untuk bawa pulang jenazah ke Malaysia ditanggung sepenuhnya oleh syarikat insurans.

Kos nak bawa balik jenazah memang mahal. Apatah lagi jika kemalangan berlaku di tempat yang jauh di pedalaman dan perlu libatkan beberapa jenis pengangkutan yang berbeza.

Nak bawa balik ke Malaysia pula mana boleh naik flight kelas ekonomi lagi. Kena masuk kontena dengan penyejuk beku. Lain cajnya tu. Huhu.

Itu belum lagi dikira kos dan caj membersih dan menguruskan jenazah sebelum dihantar balik ke Malaysia.

Baru saja beberapa hari lepas berlaku kes 2 traveller Malaysia lemas di Indonesia. Kos bagi membawa jenazah mereka dari Indonesia ke Malaysia saja sudah melebihi RM10K untuk setiap seorang. Itu baru dari negara seberang bro. Bayangkan jika dari UK, Rusia, Australia. Mesti lagi mahal kos yang perlu dikeluarkan.

3. Extreme sports and hazardous activities (sukan ekstrim dan aktiviti berbahaya)

Yang ini dalam standard cover tak ada disediakan. Korang kena beli tambahan dan bayar extra. Ia dipanggil additional cover atau extension of cover dalam bahasa insurans.

Contoh hazardous sports and activities adalah bungee jump, skydiving, cliff jumping, winter sports (contohnya main ski), mountaineering. Geng panjat gunung dan hiking sila take note weh!

Bila berlaku kemalangan sewaktu lakukan aktiviti berbahaya begini, meskipun korang ada beli travel insurance tapi tak ambil additonal cover for hazardous activities, ia bagai tak ada gunanya.

Jadi jika korang dah rancang dari awal nak buat bungee jump, skydive, scuba diving dan apa-apa aktiviti yang tergolong sebagai hazardous, silalah tambah additional cover for extreme sports and hazardous activities dalam travel insurance korang.

Bencana alam bukanlah sesuatu yang boleh dijangka. Banjir, gempa bumi, tsunami, ribut taufan dan letusan gunung berapi boleh buat kita terperangkap berminggu-minggu di rantau orang.

Silap gaya flight balik korang pun boleh terlepas gara-gara kejadian tak diduga begini. Di situasi beginilah insurans sangat penting kerana kos yang terlibat boleh menjadi berkali ganda dan kita boleh claim semula dengan syarikat insurans.

Ingat kes tersadai di Lombok tahun lepas gara-gara Rinjani meletus? Jika korang ada travel insurance, at least boleh claim balik kos-kos yang perlu dibayar semasa korang terperangkap di sana.

Antaranya kos penginapan, makan minum, extra transportation cost dan juga tiket balik ke Malaysia jika korang perlu beli tiket flight lain dengan cara pergi ke Bali. Yang ini kenalah korang rujuk dengan syarikat insurans untuk info yang lebih terperinci.

Kes-kes lain seperti passport hilang, beg dan duit kena curi, flight delay, itu semua juga turut dilindungi oleh travel insurance.

Tapi bagi saya kes-kes begini taklah begitu kritikal meskipun kerap terjadi sebab ia tak melibatkan kos yang sangat tinggi dan kerugian yang besar berbanding 4 risiko di atas.

Kat mana nak beli insurans? Beli online pun boleh bro. Esok nak fly malam ni sempat lagi korang beli. Nah saya belanja link:

Saya bagi 3 cukuplah. Bagi banyak-banyak nanti korang pening nak pilih. Jika tanya kat saya mana yang the best, secara peribadi setiap kali nak travel saya beli AIG Travel Insurance atas faktor mereka ada rangkaian yang baik dengan team international emergency and medical evacuation services.

Tapi 3 insurans di atas hanya berikan perlindungan untuk tempoh terhad atau maksimum sehingga setahun saja. Jika korang merancang nak berada lama di atas jalan (travel in a long term), boleh juga pertimbangkan Nomad Travel Insurance.

Tujuan artikel ini ditulis bukanlah untuk menakutkan korang. Tapi lebih kepada memberi kesedaran dan awareness. Sebaiknya masukkan sekali travel insurance ke dalam bajet travel korang.

Juga, sila beri perhatian kepada jumlah atau nilai perlindungan yang disediakan untuk setiap risiko. Jangan kerana nak bayar premium paling murah, korang sanggup ambil cover ciput.

Malahan tak keterlaluan jika saya katakan, perbandingan antara premium yang perlu dibayar dan perlindungan yang disediakan, sangat jauh berbeza jumlahnya. Usah kerana nak berjimat beberapa ratus ringgit korang sanggup tanggung risiko yang bernilai puluhan ribu ringgit.

Nak mati kat mana-mana boleh mati bila ajal dah tiba. Tapi janganlah hingga kematian kita membebankan orang-orang tersayang yang masih hidup. Apatah lagi jika mereka perlu bergolok bergadai demi membawa balik sekujur tubuh kita yang telah kaku.

Baca lagi: 7 Tips Selamatkan Diri Oleh Lelaki Melayu Yang Pernah Sesat Di Gurun Amerika


Risiko Yang Anda Perlu Tahu Sebelum Beli Kenderaan Sambung Bayar

Sambung Bayar kenderaan; fakta atau auta? “Aku dah tak mampu nak bayar ansuran bulanan kereta aku, jadi aku jual kereta itu kat Fahmi. Dia sambung bayar pinjaman bank dan aku pun bagi kereta itu kepada dia dan dia bagi aku duit sebanyak RM20,000.00 sebagai balasan.”

Situasi di atas merupakan antara salah satu di antara banyak sebab mengapa berlakunya transaksi jualan sambung bayar kenderaan ini. Saya tidak mahu menilai asbab orang buat benda ini sebab setiap orang mempunyai alasan dan justifikasi masing-masing bila mereka hendak buat urusan ini.

Cuma jom kita ambil tahu apakah implikasi dan kesan yang mungkin/akan timbul jika kita terlibat dalam urusan sambung bayar kenderaan ini.

Sekiranya kenderaan tersebut digunakan untuk melakukan kegiatan jenayah, anda sudah pasti akan disiasat oleh pihak berkuasa/dipanggil untuk memberikan keterangan. (Mungkin dituduh sebagai bersubahat?)

Jika pembeli tidak membuat bayaran ansuran bulanan, pihak bank akan mengejar anda dan bukannya pembeli tersebut malahan tindakan undang-undang juga boleh diambil ke atas anda oleh pihak bank bagi menuntut kembali jumlah hutang yang tertunggak.

Apabila berlakunya kemalangan jalanraya namun cukai jalan dan insurans telah luput/tidak diperbaharui, kemungkinan untuk anda disaman atas kapasiti individu adalah tinggi memandangkan tiada tuntutan insurans dapat dibuat.

Anda akan disaman atas kesalahan jalanraya yang dilakukan oleh orang lain (pembeli kenderaan anda).

Anda berisiko tinggi untuk menjadi mangsa penipuan. Ini kerana tiada sebarang perlindungan mahupun jaminan bahawa kenderaan tersebut akan dipindahmilik kepada anda walaupun bayaran telah dibuat.

Sekiranya penjual meninggal dunia, kenderaan tersebut kebiasaannya akan dipindahmilik kepada waris penjual melalui proses bicara kuasa/probet tak kiralah berapa banyak bayaran bulanan pun yang telah anda buat. Waris yang tidak boleh dibawa berbincang berhak untuk tidak meneruskan urusan dan anda hanya akan dapat ‘cekelat angin’ sahaja.

Telah ada kes yang dilaporkan; sudah habis bayar semua tiba-tiba Owner datang bawak geng Kapak hendak ambil balik Kenderaan. Macam mana mahu settle?

Jika sekalipun anda mempunyai surat perjanjian/laporan polis dan lain-lain, urusan jual beli secara sambung bayar ini adalah ternyata salah di sudut undang-undang negara kita, Malaysia.

Akta Sewa Beli 1967 mempunyai peruntukan yang jelas menyatakan seperti berikut:

a) Seksyen 38
Sesiapa yang menjual barang-barang yang dibeli secara perjanjian sewa beli tanpa kebenaran daripada pemunya adalah melakukan kesalahan di bawah Akta ini dan jika didapati bersalah boleh dihukum dengan denda tidak melebihi RM10,000 atau dipenjarakan tidak melebihi 3 tahun atau kedua-duanya sekali.

b) Seksyen 46
Sesiapa yang melanggar peruntukan-peruntukan di bawah Akta ini dan jika didapati bersalah boleh dihukum dengan denda tidak melebihi RM3,000 atau dipenjarakan tidak melebihi 6 bulan atau kedua-duanya sekali.

Kesimpulannya, apabila kita membeli kenderaan dengan menggunakan kemudahan pembiayaan dari pihak Bank, maka secara hukumnya kita bukanlah pemilik (yet) kepada kenderaan tersebut selagi mana pembiayaan tersebut tidak dilunaskan secara total.

Kita hanyalah penyewa & pihak bank merupakan pemunya kepada kenderaan tersebut. Oleh yang demikian, kita tidak mempunyai hak untuk menjual kenderaan tersebut kepada pihak ketiga tanpa kebenaran dan pengetahuan daripada mereka.

Apa-apa pun sebelum hendak buat keputusan, berbincanglah dulu dan minta pandangan daripada beberapa orang yang kita percaya yang pandangan serta pendapat mereka boleh diterima akal. Wallahu a’lam.

Ashraf Sohaimi
LLB Hons Malaya
Partner, Fahmi Zhafri Ashraf & Co

Ini pula beberapa tip serta info lain berkaitan kenderaan yang anda boleh baca. Klik pada pautan di bawah.

16 Langkah Buat Tuntutan Insuran Bila Kereta Anda Kemalangan

Sebelum Beli Kereta Di Jepun, Ini 6 Perkara Anda Wajib Tahu

8 Perkara Penting Yang Anda Perlu Tahu Sebelum Memandu Sendiri Di Thailand


RIUH ‘RITMA RAYA’ Dijangka Tarik Lebih 20,000 Pengunjung Ke Sentul Depot Hujung Minggu Ini

Acara RIUH yang dinanti-nantikan kembali dengan kerjasama rakan media, Tonton dengan tema RITMA RAYA, “Serentak Beraya, Senada Membeli” dari 8 hingga 9 April 2023 di Sentul Depot, Sentul.

Acara RIUH, RITMA RAYA akan berlangsung dari pukul tiga petang hingga 12 malam dijangka menarik lebih 20,000 pengunjung dan bakal menampilkan 100 jenama kreatif tempatan untuk mempromosikan perniagaan mereka khas sempena hari raya.

Sebagai sebuah platform yang mendekatkan seni dengan masyarakat, acara RIUH yang diterajui Kementerian Komunikasi Digital (KKD) melalui Kumpulan MyCreative (MyCreative) membuka peluang kepada usahawan kreatif tempatan mempromosikan jenama mereka sekaligus memperkukuh kedudukan pengkomersilan mereka dalam pasaran.

Ketua Pegawai Eksekutif Kumpulan MyCreative, Encik Junady Nawawi berkata, “Kami berusaha untuk memberikan pengalaman yang lebih menarik dan berimpak untuk para pengunjung serta penggiat seni dan kreatif. RIUH kali ini menjadi lebih istimewa dengan kerjasama daripada Tonton yang mempunyai jangkauan pengguna yang tinggi.

“Kerjasama ini membolehkan kami menarik lebih 100 jenama kreatif tempatan dari seluruh Malaysia, dengan harapan dapat membantu memperkenalkan jenama-jenama ini kepada masyarakat tempatan serta di peringkat global. Kami percaya bahawa kerjasama ini juga dapat memperkukuhkan kedudukan industri seni dan kreatif Malaysia dalam pasaran global yang semakin sengit, serta memberikan lebih banyak peluang kepada penggiat seni dan kreatif untuk berkembang dalam bidang mereka.”

Berlatarkan hab kereta api yang telah diperbaharui menjadi destinasi gaya hidup oleh YTL Land & Development, suasana Sentul Depot bertepatan dengan konsep pasar tani yang ingin diketengahkan acara RIUH, RITMA RAYA.

Sepanjang acara dua hari tersebut, pengunjung bukan sahaja dapat membeli-belah, malah mereka juga berpeluang menderma melalui program sumbangan amal digital, “Membeli untuk Memberi” anjuran rakan NGO Islamic Relief Malaysia dan MyFundAction.

Manakala Tonton, sebuah anak syarikat Media Prima juga hadir sebagai rakan media bagi memeriahkan lagi RITMA RAYA. Ia membawa persembahan langsung dari beberapa artis terkemuka Malaysia termasuk seperti Bil Musa, Aqmal Ramdan, Asyraf Nasir, Jetcetera, Ainina Hasnul, Crinkle Cut, SATWO, Brendan De Cruz dan persembahan tarian tradisional termasuk joget lambak oleh LOCCO, dan banyak lagi.

Bersesuaian dengan slogan, RITMA RAYA turut menampilkan Malaysia Forest Fund (MFF), sebuah organisasi yang diamanatkan untuk menjana pembiayaan pembangunan untuk sektor perhutanan di Malaysia dan LOOOP – sebuah kedai konsainan barangan terpilih di TTDI, Kuala Lumpur.

RIUH dan MFF bekerjasama untuk meningkatkan kesedaran awam tentang pelepasan dan jejak karbon dengan pendekatan ‘Play and Learn’ melalui beberapa permainan interaktif, manakala LOOOP menyediakan peluang kepada pengunjung untuk membeli baju raya terpakai, atau dermakan baju raya kepada pelarian Islam melalui usaha sama mereka dengan Refuge For The Refugees.

MyCreative menerusi RIUH menjemput dan mengalu-alukan kedatangan pengunjung dari seluruh pelosok negara untuk membeli-belah, bergembira, serta memberi bersama yang tersayang di RITMA RAYA. Marilah sama-sama kita menyokong usahawan kreatif tempatan untuk membangunkan kebolehpasaran, meningkatkan nilai komersial, dan mengembangkan perniagaan mereka.


5 Lokasi Air Terjun Di Pakistan Yang Buat Saya Terus Mahu Ke Sana

Mengikut statistik, Pakistan merupakan negara no 2 paling ramai penganut agama islam di dunia selepas Indonesia. Selain dari terkenal dengan senibina dan warisan sejarah islam, Pakistan juga kaya dengan panorama keindahan alam semula jadinya yang sangat cantik.

Negara yang terletak di antara India dan Afghanistan ini kami kira dalam senarai negara yang boleh dikunjungi dengan kos sederhana, tidak terlalu mahal dan tidak terlalu murah. Namun bergantung juga pada kemampuan dan cara penguruskan bajet masing-masing.

Jika anda berpeluang melawat Pakistan, jangan lupa berkunjug ke 5 lokasi Air Terjun tercantik yang ada di Pakistan. Di bawah ini kami senaraikan 5 lokasi Air Terjun yang dikatakan paling terbaik ada di sana.

Air Terjun Monthoka ini merupakan Air Terjun yang sangat popular. Terletak di daerah Skardu, Gilgit-Baltistan, Air Terjun dengan ketinggian 180 kaki ini menjadi tempat tarikan utama untuk aktiviti berkhemah, memancing dan mendaki. Sangat sesuai untuk anda yang suka dengan aktiviti lasak.

Air Terjun Naran ini terletak di lembah Kaghan iaitu bertempat di dalam daerah Khyber Pakhtunkhwa. Air Terjun ini merupakan di antara yang paling top dikunjugi pelancong ketika musim panas.

Suasana dan permandangannya di sini sungguh cantik, ini di antara destinasi yang mesti dikunjungi jika ke Pakistan sekurang-kurangnya sekali seumur hidup!.

Air Terjun Gulpur terletak di kawasan sekitar daerah Kotli, di Azad Kashmir. Kejernihan air pada Air terjun ini sangat cantik dan jernih sehinggakan ia digelar sebagai Permata Kashmir. Waktu paling sesuai datang ke sini adalah pada musim panas.

Air Terjun Farphu merupakan Air Terjun yang paling tinggi di Pakistan. Terletak di Bagrote iaitu di kawasan pergunungan Karakoram di Gilgit-Baltistan, sayangnya Air Terjun ini hanya boleh dikunjungi pada musim panas sahaja.

Air Terjun Jamgar terletak di lembah Neelam, juga bertempat di daerah Azad Kashmir. Persekitaran kawasan Air Terjun ini sungguh bersih. Di sini anda boleh hirup udara segar sambil menikmati permandangan yang cantik. Tempat terbaik untuk santai dan sangat menenangkan fikiran.


‘River Of Life Kuala Lumpur’ Tersenarai Sebagai Tempat Terbaik Di Dunia

Pastinya anda ketahui kewujudan River of Life yang terletak di Kuala lumpur dan baru-baru ini River of Life telah tesenarai antara tempat tebaik di dunia dalam kategori waterfront districts menurut Independent.

Ini merupakan satu perkara yang membanggakan buat negara kita dan melalui pengiktirafan ini akan menarik lagi pelancong berkunjung ke Malaysia serta memajukan industri perlancongan kita.

Untuk pengetahuan anda, River of Life sebenarnya merupakan sebuah projek yang dijalankan bertujuan untuk menghidupkan semula Sungai Klang dan Gombak menjadi bersih dan segar lalu mampu menjadi kawasan tumpuan kepada pelbagai aktiviti rekreasi sekali dan meningkatkan nilai ekonomi di persekitaran tepian sungai.

The River of Life was recently named as one of the World’s 10 Best Waterfront Districts by UK's independent portal. Check out this gem in the heart of the city for a fun filled evening.

A post shared by  Grand Millennium Kuala Lumpur (@grandmillenniumkl) on Jan 8, 2019 at 7:15pm PST

A post shared by Marin (@marin_remy) on Dec 29, 2018 at 9:52pm PST

Anda dapat melihat keindahan River of Life ini pada waktu malam terutama sekali di sekitar Count Down Clock dan Masjid Jamek dimana dihiasi dengan lampu dan tanaman landskap yang indah. Nampaknya projek pembersihan sungai ini mampu menjadikan negara kita terkenal dimata dunia berikutan keindahan tempat yang boleh dikatakan sebagai tempat tumpuan pelancong.

#RealDeal. Nak dapatkan handphone power 8GB RAM + 128GB Storage? Jom tonton video ini.


Rizman Ruzaini Jelaskan Baju Digayakan Natasha Hudson Bukan Direka Untuk Wanita Berhijab

Pereka fesyen terkenal dan juga pemilik asal rekaan baju yang dipakai Natasha Hudson (yang menampakkan bahu) baru-baru ini menjelaskan baju berkenaan sebenarnya bukan direka untuk wanita berhijab.

Sebaliknya, pakaian itu pada asalnya dihasilkannya untuk dipakai oleh mereka yang tidak bertudung (free hair) jelas Rizman Ruzaini seperti dilaporkan Kosmo.

“Sejujurnya saya marah juga apabila mendapat tahu dia (Natasha Hudson) yang memakai baju itu kerana dia berhijab.

“Rekaan baju tersebut direka untuk wanita free hair (tidak berhijab) dan pernah digayakan oleh aktres Fasha Sandha,” katanya.

Natasha Hudson baru-baru ini menimbulkan kontroversi selepas menggayakan busana muslimah yang menampakkan bahu di salah sebuah majlis pelancaran produk kecantikan.

Tindakannya itu menimbulkan rasa kurang selesa dalam kalangan masyarakat dan warganet memandangkan beliau yang kini bertudung dan menggayakan imej Muslimah.

Mengakui kecewa dengan tindakan Natasha, Rizman dalam laporan berkenaan juga memberitahu kontroversi berkenaan sedikit sebanyak boleh menggugat imej dan reputasi jenamanya yang telah bermula sejak 15 tahun lalu.

Teguran Rizman itu bagaimanapun menurut Kosmo dalam satu laporan berbeza dilihat tidak diterima dengan baik oleh penganjur acara di mana Natasha mengenakan pakaian tersebut.

Menurut rakan kongsi produk kecantikan tersebut, beliau meminta agar pereka fesyen menghormati pelanggan yang membeli baju berkenaan dengan duit mereka sendiri.

“Baju itu dibeli dengan duit dan bukan dengan air liur. Ia bukan busana yang ditajanya.

“Hormat sikit pembeli baju itu (merujuk kepada dirinya sendiri). Mereka peniaga yang menjalankan perniagaan fesyen sepatutnya faham dengan konsep ‘customer is always right,” katanya kepada Kosmo.

Baca juga perkongsian semasa hiburan dalam dan luar negara yang pernah kami kongsikan sebelum ini melalui pautan di bawah.

Bekas Suami DSV Mahu Tuntut Harta Sepencarian Dan Insurans Dua Anaknya Yang Meninggal Dunia

Dakwa Neelofa Miliki Gangguan Personaliti Narsistik, Teori Lelaki Ini Jadi Bualan Netizen

The Rock Kongsi Kisah Lucu Beli Kereta Pertama Daripada ‘Mat Gian’


RM223,600 Diperlukan Untuk Sertai Akademi Bola Sepak JFA Fukushima

Ini adalah motto rasmi akademi bola sepak dibawah kendalian Japan Football Association (JFA).

Secara ringkasnya akademi bola sepak JFA ini memberikan fokus kepada pembangunan bakat-bakat muda untuk jangkamasa panjang, JFA sedia menawarkan kepakaran jurulatih beserta dengan kemudahan pendidikan menengah rendah dan atas secara intensive.

Matlamat mereka bukan sekadar untuk menjadi pemain bola sepak, tetapi membentuk seseorang individu yang mampu mengetuai masyarakat, berfikiran positif serta mempunyai keyakinan yang tinggi.

Secara keseluruhannya, hanya ada 4 akademi diseluruh Jepun dibawah seliaan JFA iaitu Akademi JFA Fukushima ( Fukushima), Akademi JFA Kumamoto Uki ( Kumamoto), Akademi JFA Sakai (Osaka) dan Akademi JFA Imabari ( Ehime).

Keempat-empat Akademi JFA ini mempunyai skuad dari umur 13 tahun sehingga 18 tahun ( bergantung kepada lokasi akademi ).

Mengambil contoh fasiliti yang ditawarkan oleh Akademi JFA Sakai, Osaka atau dikenali dengan nama J Green National Training Center, mereka mempunyai fasiliti sempurna untuk para pemain.

Selain itu juga, J Green Sakai National Training Center ini juga menawarkan pelbagai lagi kemudahan-kemudahan lain untuk digunakan oleh pemain akademi atau pun pihak pengurusan untuk mengadakan pelbagai lagi aktiviti lain.

Kemudahan-kemudahan lain yang ditawarkan di J Green Sakai National Training Center:

Sekiranya terpilih untuk menyertai akademi JFA ini, bukan segalanya akan ditanggung oleh pihak akademi atau JFA.

Setiap pemain yang berjaya masuk ke mana-mana akademi JFA perlu membayar sejumlah wang sebagai yuran akademi.

Setiap pemain yang terpilih perlu membayar sebanyak JPY 80,000 (RM3,000) sebulan selama 6 tahun berada dalam akademi. Ini tidak termasuk yuran semasa pendaftaran ketika menyertai akademi sebanyak JPY 200,000 ( RM7,600 )

Jika dikira untuk tempoh 6 tahun, secara kasarnya, seorang pemain akademi perlu membayar sekurang-kurangnya JPY 5,760,000 atau (RM223,600)!

Walau bagaimanapun, pihak akademi akan menyediakan perkara-perkara berikut kepada semua pemain sepanjang berada dalam akademi dan termasuk beberapa bayaran / yuran seperti:

Kedua-dua akademi JFA ini tidak mempunyai sekolah didalam kawasan akademi. Oleh itu, pemain-pemain akademi perlu menghadiri persekolahan diluar akademi yang telah disyorkan oleh pihak pengurusan.

Kos bagi persekolahan ini tidak akan dibayar oleh pihak akademi dan perlu ditanggung sepenuhnya oleh penjaga pemain itu sendiri.

Menurut Kementerian Pendidikan, Budaya, Sukan, Sains & Teknologi Jepun, yuran pengajian untuk peringkat menengah rendah adalah berjumlah JPY 140,000 (RM5,320) setahun & uniform serta aktiviti lain sebanyak JPY 48,000 (RM1,824).

Selain itu, pemain juga masih perlu membayar yuran bulanan kepada pihak akademi sebanyak JPY 80,000 ( RM3,040 ) selama 3 tahun berada dalam sistem akademi JFA.

Yuran kemasukan pula adalah berjumlah JPY 150,000 ( RM5,700 ) dan dibenarkan untuk membuat 2 kali bayaran pada bulan Disember JPY 100,000 dan Mac JPY 50,000.

Secara keseluruhannya, pemain perlu sekurang-kurang menyediakan wang sekitar JPY 3,498,000 (RM 132,924 ) untuk 3 tahun di akademi ini.

Pihak akademi hanya akan menanggung perkara-perkara seperti dibawah.

Inilah pelaburan yang perlu dibuat oleh ibu bapa pemain-pemain yang mahu melihat anak mereka menyertai akademi bola sepak terbaik dibawah seliaan JFA, untuk berjaya sebagai seorang pemain profesional suatu hari nanti.

Itu juga harga kepercayaan terhadap pengendali akademi daripada keluarga pemain.


RM25 Juta Bakal Ditawarkan Buat Golongan Usahawan Muda Cina

Datuk Seri Najib pada hari ini telah mengumumkan insentif sebanyak RM25 juta bakal diberikan buat golongan usahawan muda berbangsa Cina untuk memajukan perniagaan mereka ke arah bidang digital.

Melalui program terbaru yang diumumkan ini, dana-dana ini bakal disalurkan melalui skim terbaru Kerajaan yang dinamakan sebagai ‘eCommerce Micro Credit’ untuk membantu golongan usahawan Cina berumur 18 sehingga 45 tahun.

Pelan yang dibuat ini sejajar dengan hasrat kerajaan untuk merancakkan lagi perniagaan digital serta membantu golongan Cina yang menjalankan perniagaan serdahana kecil untuk mula memodenkan bisnes mereka.

Berdasarkan pengumuman yang dibuat di Wisma Huazong, Datuk Seri Najib turut mengatakan sebanyak 41 syarikat berminat untuk bekerjasama di dalam program ini sebagai rakan kongsi.

Dalam pada itu, Datuk Seri Najib Tun Razak turut mengumumkan insentif sebanyak RM2.9 bilion bakal turut ditawarkan buat usahawan Bumiputera. Mungkin ini masanya buat anda yang bergelar usahawan untuk mengambil peluang ini untuk memajukan perniagaan anda.


RM295,950 Hangus Selepas Remaja 14 Tahun Menjadi Mangsa ‘Scam’ Rakan PUBG

Sering kali kita mendengar isu penipuan khususnya scam dalam talian terdiri daripada mangsa yang berumur dan tidak peka dengan teknologi semasa.

Namun lain ceritanya pada kali ini apabila seorang remaja telah menjadi scam hanya kerana percaya dengan teman wanita yang dikenalinya melalui laman Facebook seterusnya menjadi rakan sepermainan game PlayerUnknown’s Battlegrounds (PUBG).

Berdasarkan laporan, remaja yang merupakan anak kepada ahli perniagaan ini mulai membuat pindahan wang kepada teman wanitanya selepas wanita tersebut memaklumkan mengalami masalah melibatkan kewangan seterusnya mahu ‘meminjam’ wang.

Difahamkan sebanyak 21 transaksi telah dibuat sepanjang perkenalan melibatkan jumlah ‘pinjaman’ sebanyak RM295,950. Transaksi melibatkan enam angka ini akhirnya diketahui bapa remaja hanya selepas tiga bulan apabila mendapati jumlah pengeluaran wang yang tinggi.

Tidak mahu situasi berulang, beliau telah menyuruh anaknya untuk meminta wang yang dipinjamkan walau bagaimanapun ‘teman wanita’ yang dikenali secara dalam talian didapati terus lesap tanpa sebarang respon.

Dilaporkan laporan polis telah dibuat menerusi Balai Polis Tanah Rata, Cameron Highlands serta mendakwa anaknya telah menjadi mangsa sindiket scam percintaan.

Pada bulan Jun lalu, tular berita mengenai isteri yang sanggup tinggalkan suami dan anak hanya selepas berkenalan dengan lelaki lain pada game PUBG.

Isteri Lari Tinggalkan Suami Dan Anak Selepas Berkenalan Dengan Lelaki Lain Di PUBG

Pada Usia 15 Tahun, Anak Muda Ini Telah Berjaya Membina Sebuah Bank Miliknya Sendiri


RM30,000 Sehala Orang Kelantan Paling Ramai Sewa Helikopter Balik Raya

Semangat balik kampung untuk hari raya semakin terasa, kini tinggal beberapa hari sahaja lagi untuk warga kota kembali ke kampung halaman masing-masing. Kini perkara yang membuatkan ramai pengguna jalan raya runsing ialah pelan untuk menghadapi kesesakan lalu lintas.

Mungkin tahun ini warga kota boleh mencuba alternatif balik kampung gaya baharu dengan menyewa helikopter. Syarikat Hazmi Dimasyq Group kini menyediakan perkhidmatan ‘Balik Raya Elak Jem’ buat kali pertama sempena Hari Raya Aidilfitri. Menurut pengarah urusan, Hazmi Hanipa berkata setakat ini tempahan tertinggi adalah laluan Kuala Lumpur-Kelantan.

Penerbangan sehala pertama akan dijadualkan bermula 3 Jun ini dengan harga serendah RM30,000 sahaja. Setakat ini sebanyak 20 buah helikopter telah disediakan dengan 2 variasi muatan iaitu 3 hingga 6 penumpang.

Oleh kerana permintaan yang tinggi untuk laluan Kuala Lumpur-Kelantan, syarikat ini telah membuka kekerapan sebanyak 4 kali penerbangan untuk laluan ini sahaja. Daripada bersesak berjam-jam di atas jalan raya untuk pulang ke Kelantan, ini adalah alternatif anda untuk tiba di Kelantan paling pantas hari raya ini. Jika anda ada RM30,000, bolehlah kelik Kelantan dengan helikopter.


RM324 Bilion ‘Hilang’ Setakat Tahun Ini, Mark Zuckerberg Terkeluar Daripada Senarai 10 Manusia Terkaya

Sebut mengenai Mark Zuckerberg pasti hampir seluruh penduduk dunia mengenalinya. Berjaya menjadi pengasas bersama serta CEO Facebook antara yang membuatkan beliau popular serta berada dalam kelompok manusia terkaya dunia.

Dalam pada itu, siapa sangka di sebalik penggunaan produk Meta yang meluas terdiri daripada Facebook, Instagram dan lain-lain lagi, Mark Zuckerberg juga tidak terlepas daripada ‘tergelincir’ daripada senarai 10 manusia terkaya dunia.

Jika sekitar dua tahun lalu beliau berada dalam kelompok bersama Jeff Bezos dan Bill Gates, kini tidak lagi selepas beliau dilaporkan berada di tangga ke-20 dalam senarai manusia terkaya dunia.

Dilaporkan punca kejatuhan beliau dalam senarai manusia terkaya ini berikutan Mark Zuckerberg kehilangan nilai kekayaan sebanyak $71 bilion (~RM324 bilion) setakat tahun ini disebabkan kejatuhan harga saham.

Untuk pengetahuan, kerugian yang ditanggung sekaligus menjadi kerugian terbesar dalam senarai manusia terkaya dunia. Beliau juga terpaksa akur untuk berada pada kedudukan yang pernah diduduki beliau sekitar tahun 2014 lalu.

Sebagai rekod, Mark Zuckerberg kini mempunyai nilai kekayaan sekitar $55.9 (~RM255.41 bilion) sekaligus membuatkan kerugian yang ditanggung pada tahun ini lebih besar daripada kekayaan semasa beliau.

Kehadiran aplikasi-aplikasi seperti TikTok antara yang menggugat produk serta platform yang dikelolakan. Sementara itu, Mark Zuckerberg juga turut memberi bayangan untuk memfokuskan kepada metaverse untuk kegunaan pengguna menjelang tahun 2025.


Sanggupkah Anda Bayar RM3,700 Untuk Minum Kopi Ini?

Buat penggemar kopi, anda kena tengok sampai habis perbandingan harga dan kualiti kopi yang berharga USD1(lebih kurang RM4) sehingga USD914 (lebih kurang RM3,700). Apa yang saya dapat huraikan, orang Jepun kalau buat sesuatu, mereka akan buat dengan sepenuh hati dan sangat teliti.

Untuk kopi yang berharga USD1, ianya kopi ais yang biasa dan kualitinya setanding dengan harganya. Namun untuk kopi yang paling premium, cara pembuatannya juga sangat unik. Kopi di The Munch menyediakan air kopi yang dibancuh dan kemudiannya disimpan selama 22 tahun di dalam tong kayu! Konsepnya sama seperti menyimpan wine dan katanya, rasanya juga unik dan sangat  strong.

Habis anda melihat video ini, anda akan lebih appreciate kopi yang anda minum setiap pagi. Namun, Coffee Elementary School adalah kedai kopi must visit berdasarkan undian. Kena cari kedai kopi ini jika ke Tokyo nanti.


RM560.54 Juta Beku Selepas Pemilik Kriptowang ‘Quadrigo’ Meninggal Dunia

Sebuah lagi berita melibatkan kerugian kriptowang pada minggu ini. Pada kali ini, kes yang berlaku ini turut melibatkan pelbagai pihak selepas pengasas platform kriptowang popular di Canada iaitu Quadriga dilaporkan meninggal dunia pada umur 30 tahun.

Kematian beliau turut memberi kesan kepada pelbagai pihak selepas beliau dikatakan satu-satunya individu yang mempunyai akses password kepada platform tersebut sekaligus membuatkan $137.21 juta (RM560.54 juta) milik ratusan ribu pengguna beku.

Berdasarkan laporan daripada CNBC, pengasas Quadriga, Gerald Cotten dilaporkan meninggal dunia berikutan Crohn’s disease ketika menyertai misi membantu anak yatim di India.

Difahamkan Quadriga merupakan platform yang digunakan orang ramai di Canada dalam berurusan menggunakan kriptowang popular seperti Bitcoin, Litecoin dan Ethereum.

Setakat ini siasatan masih diteruskan dalam usaha anda mendapatkan kembali kriptowang milik pengguna lain. Selain itu, orang ramai turut tertanya-tanya adakah pemilik Quadriga benar-benar meninggal dunia atau sekadar ‘lesap’ dalam menyimpan duit pengguna kriptowang.


RM99 Harga Tiket Untuk Anda Tonton Filem Dalam Kereta Di Sini

Awal bulan ini, ramai yang teruja apabila pawagam berkonsep tonton dalam kereta bakal dibuka di Kuala Lumpur. Kami pasti ramai yang rasanya tidak sabar untuk merasai pengalaman menonton filem di sini.

Untuk pengetahuan anda, pawagam ini sudah pun dibuka untuk umum dan anda sudah boleh pergi menontonnya bermula semalam! Nescafe M-Junction Drive-In Cinema terletak di MATIC, Jalan Ampang dan anda sudah boleh menempah tiket secara rasmi di sini.

Team SAYS antara yang terawal merasai pengalaman menonton filem dalam kereta di sini. Berdasarkan perkongsian mereka, SOP standard seperti pemeriksaan suhu badan tetap dijalankan sebelum anda dibenarkan masuk ke ‘pawagam’.

Anda kemudiannya akan diberikan satu speaker Bluetooth untuk menerima audio daripada filem yang anda tonton. Anda digalakkan untuk menonton filem dengan kereta anda ditutup. Anda akan dibekalkan dengan dua unit kipas elektrik portable untuk digunakan di dalam kereta. Anda boleh membaca pengalaman penuh mereka di sini.

Bagaimana pula dengan pilihan filem yang ada? Dukacitanya tiada pilihan filem terkini di pasaran; hanya filem seperti 300: Rise Of An Empire, The Greatest Showman, dan Braven boleh dipilih untuk filem antarabangsa. Jangan Pandang Belakang dan Adnan Sempit pula filem tempatan yang ada.

The latest attraction in Town is launching soon! Sign up NOW to be our priority list at www.mjunction.my #mjunction #MDEVENTSASIA #2SPICY #driveincinema #uniqueexperience #ditsmalaysia #pitckl #visitmalaysia2020 #visitmalaysia #malaysiatrulyasia #kualalumpur #kl #malaysia

A post shared by  M-Junction (@mjunction2020) on Jul 21, 2020 at 9:21pm PDT

Harga untuk menonton filem di sini? RM99 untuk setiap kereta dan RM159 untuk pakej VIP.Apa beza antara tiket biasa dan VIP? VIP anda akan dapat menonton di dua row hadapan di samping dua hidangan makanan dan popcorn.

Adakah berbaloi untuk menonton filem di sini? Mungkin ia pengalaman yang berbeza buat kali pertama (kerana berlatarkan pemandangan Kuala Lumpur) tetapi harganya yang sedikit tinggi mungkin menjadi kekangan untuk menonton buat kali kedua. Jika anda mahu mencubanya, boleh mula menempah slot di sini.

Pawagam ‘patuh syariah’ pertama di Terengganu baru-baru ini mendapat perhatian netizen. Baca lagi pada pautan di bawah.

Pawagam Berkonsep Tonton Dalam Kereta Pertama Bakal Dibuka Di Malaysia

Pawagam ‘Patuh Syariah’ Pertama Di Terengganu Ini Asing Tempat Duduk Ikut Jantina Curi Perhatian Netizen


10 Tip Untuk Penjawat Awam Agar Dapat Beli Hingga 6 Buah Rumah

Sampai sekarang, saya masih anggap penjawat awam ada unfair advantage untuk beli rumah banyak-banyak berbanding pekerja swasta. Unfair advantage tu adalah dari segi kelulusan bank dan juga kemudahan yang disediakan kerajaan untuk semua penjawat awam.

Untuk penjawat awam, kerajaan ada bagi pembiayaan rumah sampai 100% tau melalui Lembaga Pembiayaan Perumahan Sektor Awam (LPPSA). Maksudnya, kalau nak beli rumah RM500,000 boleh dapat RM500,000 penuh, kalau layak. Tak macam bank, 90% je biasanya.

Yang pastinya, penjawat awam bergaji RM3,000 lebih mudah nak beli rumah kalau kita nak bandingkan dengan pekerja swasta yang dapat gaji sama, komitmen yang sama, rekod CCRIS yang sama, harga rumah yang sama, dengan bank yang sama.

Tapi, saya konfiden gila yang ramai penjawat awam tak tahu pun pasal benda ni semua. Pasal tu kita boleh baca berita ada sampai 60% penjawat awam masih menyewa atau duduk kuarters dan takda rumah sendiri. Sedih sangat, kan. Tapi itulah realitinya.

Benda ni berlaku sebab, bank memang lebih mudah bagi kelulusan untuk beli rumah. Pada masa yang sama, bank juga lebih mudah bagi kelulusan pembiayaan peribadi kat penjawat awam ni. Jadi, buat apa beli rumah cepat-cepat sedangkan ada kuarters kan? Buat apa simpan duit untuk kahwin kalau boleh mohon pembiayaan peribadi, kan?

Sentap tak sentap lain cerita. Tapi ramai dah follower saya yang mengaku pasal benda ni, tak kurang juga client 1-on-1 saya yang datang jumpa dengan saya cerita benda yang sama. Jadi, bagi saya benda ni memang valid dan banyak berlaku dalam kalangan penjawat awam.

Berbalik pada cerita penjawat awam boleh senang-senang beli 6 buah rumah. Iya! Secara asasnya lebih senanglah berbanding orang kerja swasta macam saya ni. Tapi, janganlah lurus bendul sangat. Aduh! Senang tu bukan maknanya setahun boleh beli 6 buah rumah terus.

Kalau tak dapat beli 2-3 buah rumah dalam masa setahun pun takpa. Dapat sebiji setahun pun dah okay sangat. Jangan nak ikut orang lain membabi buta kalau rezab tunai pun baru seciput. Yang penting, kau kena ada perancangan untuk membeli rumah lagi dan lagi.

1. Setiap orang layak untuk dapat Margin of Financing (MOF) sampai 90%-100% untuk rumah pertama dan 90% untuk rumah kedua daripada bank. Bermaksud bank berikan pembiayaan sebanyak 90% daripada harga rumah. Baki lagi 10%, perlu disediakan oleh pembeli sendiri.

2. Tapi, bergantung kat kekuatan kewangan dan skor kredit kaulah. Kalau banyak sangat yang tak okay, mungkin kau dapat 80% je. Bank pun tak berani nak bagi banyak kat kau. Antara sebab tak dapat MOF tinggi:

1. Komitmen tinggi
2. Gaji kecil
3. Simpanan takda
4. CCRIS tak elok
5. CTOS ada rekod buruk
6. Takda rekod CCRIS
7. Penggunaan kad kredit tinggi
8. Rumah master title

3. Tapi, kan. Kalau dah teruk sangat, bukan setakat kau tak dapat MOF tinggi, malah permohonan kau terus masuk bakul sampah. Maksudnya, kalau banker proses pun, memang takkan lulus tak kiralah kau penjawat awam ataupun pekerja swasta.

4. Katakan kau suami isteri adalah pekerja swasta. Kau boleh beli rumah pertama dan kedua dengan mudah sebab dapat MOF yang tinggi iaitu sampai 90%-100% macam yang saya sebut kat perenggan sebelum ni.

5. Bila dah selesai 4 kuota rumah dengan MOF hingga 90%-100%, boleh dah rasa lega. Dua rumah pembiayaan nama suami, dua rumah pembiayaan nama isteri. Jadi, selepas tu kena kerja kuat lagilah untuk beli rumah lain lagi sebab MOF dah jadi 70% untuk rumah ketiga dan seterusnya. Secara asasnya, kau perlu sediakan baki 30% daripada harga rumah dengan duit sendiri.

6. Contoh rumah RM300,000 kau kena sediakan RM300,00 x 30% = RM90,000. Itu baru baki harga rumah. Tak masuk lagi legal fee, valuation fee sekitar 5% kalau benda tu tak capitalized dalam pembiayaan rumah kau.

7. Untungnya kakitangan kerajaan, boleh dapat lagi MOF hingga 100% untuk rumah ketiga dan seterusnya guna manfaat pembiayaan penuh LPPSA. Kalau suami dan isteri kakitangan awam, boleh dapat 6 buah rumah dengan MOF hingga 90%-100%.

8. Nak maksimumkan kuota MOF 90%-100% kau? Ini saya tolong ringkaskan.

Suami
1. 90% bank
2. 90% bank
3. 70% bank

Isteri
1. 90% bank
2. 90% bank
3. 70% bank

B. Suami swasta, isteri penjawat awam atau sebaliknya.

Isteri
1. 90% bank
2. 90% bank
3. 100% LPPSA
4. 70% bank

Suami
1. 90% bank
2. 90% bank
3. 100% LPPSA
4. 70% bank

9. Tapi, malangnya ramai kakitangan kerajaan tidak terdedah dengan perkara ini. Ramai yang saya jumpa dah terguna LPPSA untuk membeli rumah pertama. Yang joint loan LPPSA pun ada juga.

Rugi!! Ia bukanlah dosa, cuma ada rugi sikit. Tapi kalau kau plan memang nak sebiji rumah tu saja sampai pencen, panduan saya ni tak berguna pun untuk kau.

10. Kalau kau suami isteri penjawat awam, tapi dah terbeli rumah pertama pakai loan LPPSA suami, rumah kedua pakai loan LPPSA isteri, dapat 4 buah rumah sajalah MOF 90%-100%. Tak dapat 6 buah rumah. Dia akan macam ini jadinya nanti:

Suami
1. 100% LPPSA
2. 90% bank
3. 70% bank

Isteri
1. 100% LPPSA
2. 90% bank
3. 70% bank

Carilah ilmu kewangan dan ilmu hartanah sebelum membeli rumah pertama. Nak kumpul deposit rumah dengan cara yang cepat pun kena ada ilmunya. Nak tetapkan matlamat pelaburan dan cari rumah yang sesuai pun perlu belajar. Nak uruskan rumah untuk disewakan lagi. Kalau takda ilmu, memang kelam kabut. Banyak rugi daripada untung.

Memang banyak untung bekerja sebagai penjawat awam. Itu dapat, ini dapat. Siap CEUPACS selalu back up lagi tu. Semata-mata nak mudahkan kau untuk beli rumah. Tapi kalau tak pandai ambil peluang, takda beza kau dengan pekerja swasta.

Anda juga perlu tahu  9 Asas Perbankan Yang Perlu Dikuasai Dalam Pelaburan Hartanah dan Sebab Kenapa Kita Perlu Kumpul Hartanah Dengan Betul.


Air Terjun Di Hutan Lipur Lata Bayu, Baling, Kedah Buat Kami Kata Perghhh

Hutan Lipur Lata Bayu, Baling mempunyai air terjun yang perghhh..

Air terjunnya terjaga elok dan pelbagai kemudahan disediakan di sekitarnya.

Lokasi tempat rekreasi ini terletak di Baling, Kedah, hanya 30 km dari Pekan Baling dan 90 km dari Bandar Alor Setar.

Untuk sampai ke hutan lipur ini para pengunjung boleh menggunakan pengangkutan sendiri atau pengangkutan awam seperti bas atau teksi dari Pekan Baling.

Hutan lipur ini terletak dalam Hutan Simpan Rimba Teloi. Ia juga dikenali sebagai Lata Asam Jawa.

Apa yang uniknya hutan lipur ini adalah terdapatnya air terjun yang menarik dengan ketinggian 20 meter dan membentuk kolam semulajadi yang dikenali sebagai Lubok Lesung. Wahh.. uniknya!

Pemandangan hutan lipur ini adalah berbukit bukau dan terdapat denai sepanjang 5 km menuju ke Bukit Tok Bidan yang mempunyai ketinggian 842 meter aras paras laut.

Seperti tempat rekreasi yang lainkemudahan-kemudahan asas disediakan untuk para pengunjung melakukan aktiviti di sini. Antaranya ialah seperti mandi-mandi, berkelah, berkhemah dan ‘jungle trekking’.

Di samping itu beberapa gerai makanan dan cenderamata juga disediakan di hutan lipur ini. Di sini juga pengunjung boleh bersiar-siar, mendaki gunung dan melihat hidupan liar yang terdapat di hutan lipur ini.

Terdapat pelbagai flora dan fauna yang boleh ditemui di kawasan ini seperti Meranti Seraya, Meranti Tembaga, Meranti Melantai, Terap Keledang dan Bintangor.

Berkunjunglah ke Hutan Lipur Lata Bayu, pasti anda akan tidak berasa bosan menjalankan aktiviti di situ.

Sebahagian daripada artikel ini pernah diterbitkan di blog Mai Pakat Mai Negeri Kedah, ditulis oleh Rohaya bt Hamid.

BACA: 7 Air Terjun Power Untuk Terjun Tiruk Bersama Kawan-Kawan


Lelaki Ini Dedah Bagaimana Beliau Buat ‘Road Trip’ Percuma Di New Zealand

Sudah agak banyak kami kongsikan di Vocket trick untuk anda berjimat dan merancang percutian sendiri di New Zealand. Antara artikel yang pernah kami kongsikan adalah Cara Mudah Cari Petrol Murah Dan Makanan Halal Di New Zealand,  20 Tip Cara Saya Berjimat Sewaktu Travel Di New Zealand dan  40 Tip Bagaimana Saya Travel Sendiri Dengan Keluarga Di New Zealand.

Tapi hari ini kami ada 1 trick baru yang memang win dan boleh bantu anda jimat beberapa ratus ringgit lagi. Trick ini telah dikongsikan oleh Jeroong Wia yang telah  2 bulan berada di New Zealand. Jom baca.

Kali ini aku akan kongsikan bagaimana aku membuat roadtrip dari utara bermula (Auckland) sehingga ke selatan (Christchurch) secara percuma. Ya, PERCUMA.

Perancangan ini telah dilakukan seminggu sebelum aku melakukan roadtrip ini. Sebelum aku menjual kereta aku, aku telah memikirkan cara bagaimana nak kurangkan kos aku untuk ke Selatan.

Kalau aku pandu kereta aku sendiri ke sana, risiko untuk dapatkan pembeli kereta susah. Jadi aku telah mempersiapkan diri dengan menjual kereta aku di Auckland sahaja. Dan aku telah berjaya menjualnya.

Jadi bagaimana cara aku untuk meneruskan kelangsungan hidup ini untuk meneruskan ke Selatan?

Ada pelbagai cara yang bermain di dalam fikiran aku untuk bergerak.
1. Bas
2. Flight
3. Hitchikinh
4. Carpool
5. Train
6. Car Relocation

Kesemua list dari 1-5 telah aku cuba sebelum ini di negara lain dan di NZ cara yang paling menjimatkan kos dan masa adalah dengan menaiki pesawat dari Auckland ke Christchurch.

Bagaimana dengan item nombor 6? Car Relocation atau dikenali juga dengan transfer car. Ya. Ini lah cara yang aku gunakan untuk roadtrip aku kali ini.

Car Transfer ini bermaksud membawa kereta dari satu destinasi ke destinasi lain yang telah ditetapkan dalam masa tertentu. Ada beberapa website yang menawarkan perkhidmatan ini dan yang paling terkenal adalah www.transfercar.co.nz.

Selepas beberapa hari menggodek dan menunggu, aku akhirnya berjaya dapatkan sebuah kereta daripada website ini untuk dibawa dari ke Auckland menuju ke Christchurch. Masa yang ditetapkan adalah 5 hari.

Kalau memandu secara terus, anda akan mengambil masa hanya 23 jam untuk tiba. Jadi dengan ini aku mempunyai kenderaan untuk meneruskan roadtrip aku kali ini. Aku dapat kereta Mitsubishi Outlander SUV yang amat gempak secara percuma selama 5 hari. Jadi masih ada banyak masa untuk berjalan-jalan dengan kereta percuma ini.

Aku hanya perlu mengisi minyak dan membayar kos feri untuk menyeberang dari Utara ke Selatan New Zealand. Ok yang ni tak dapat percuma.

Kadang-kadang, ada beberapa senaraian lain juga yang akan berikan anda tambang feri dan juga minyak. Dan aku telah terlepas satu kereta yang tawarkan faedah tambahan ini.

Ada pelbagai kenderaan yang hendak direlocatekan daripada van, campervan, kereta kecil,hinggalah ke jenis suv.

Ramai pelancong yang menyewa kereta dari syarikat sewaan kereta dengan mengambil dari point A dan menulangkan dari point B. Jadi apa yang kita buat adalah, bawa kereta dari point B kembali ke point A. Ini kelihatan juga seperti sebuah “kerja” yang tidak dibayar gaji tapi dapat kereta untuk ronda-ronda buat sementara.

Aku syorkan bagi sesiapa yang ingin membuat roadtrip seperti ini boleh cuba cara relocation car ini. Apa yang anda harus lakukan adalah sign in di website ini dan apply dari mana nak ke mana dan list kereta akan keluar. Ada pelbagai list dengan harga akan keluar. Ada yang kena bayar 1$ untuk 4 hari, free 5 hari dan sebagainya.

Dari situ anda dapat pilih sendiri kereta apa yang ada dan tarikh yang sesuai dengan perjalanan anda. Selepas itu, anda harus hantarkan pesanan kepada syarikat yang di dalam listing itu dan harus masukkan nombor kad kredit atau debit supaya apabila terpilih nanti korang akan datang ambil kereta. Pembatalan incase tak jadi nak buat kerja free ini hendaklah dibuat dalam masa 48 hours atau wang 100NZ$ akan dipotong dari kad anda.

Setiap syarikat mempunyai t&c tersendiri. Ada yang mengenakan bond secara tunai dan ada juga yang melalui kad. Bond ini akan dipulangkan selepas anda selesai melakukan tugasan membawa keret dengan selamat dalam masa yang ditetapkan.

Trick ini telah lama digunapakai oleh backpackers dan pelajar di sini untuk bergerak dari satu temat ke satu tempat. Maaf kasi pecah lubang.

Boleh refer pada gambar aku untuk melihat sendiri bukti bahawasanya aku dapat kereta percuma. Best?

Dan sebelum terlupa, aku dan kawan-kawan ada menulis buku dan ianya telah diterbitkan. Tentang pengalaman kami semua 20 orang dalam 20 tempat dan 20 pengalaman berbeza. Sesiapa yang berminat boleh pm aku kerana harga pre-order RM32 adalah sehingga 30 Nov ini sahaja.

Baca lagi: 12 Tip Travel Dengan Karavan Di New Zealand


Robert Downey Jr Tersenarai Antara Pelakon Paling Teruk kerana Dolittle

Robert Downey Jr telah dicalonkan dalam Razzie Awards untuk peranan beliau dalam filem reboot Dolittle, filem tentang seorang doktor yang boleh bercakap dengan haiwan.

Dolittle diterbitkan oleh Comcast Corp menerima pencalonan tertinggi sebanyak 6 pencalonan. Drama yang sebelum ini tular di Netflix, 365 Days turut menerima ‘nasib’ yang sama dengan Dolittle dengan 6 pencalonan.

Dolittle dilihat sebagai karya yang teruk oleh pengkritik dan cuma menerima rating 14% di laman Rotten Tomatoes. Ramai sebenarnya yang tidak tahu filem ini ditayangkan di pawagam tahun lalu kerana pandemik COVID-19 yang melanda seluruh dunia.

Razzies, yang pertama kali ‘dianjurkan’ pada tahun 1980 merupakan anugerah untuk mengejek anugerah penuh gilang gemilang yang dilansungkan setiap tahun, Oscars Academy Awards. Keputusan pemenang untuk Razzies ini juga akan diumumkan pada 24 April depan, sehari sebelum anugerah Oscars berlangsung.

It’s the #Oscars and Hollywood’s biggest night! So let me go ahead and take this “L” right on the chin for Baywatch. Win some, lose some.. but hey, that’s the way love goes. @RazzieAwards #Baywatch💩🥪 #AndTheWinnerLosesOn pic.twitter.com/2ICyzfVHSV

— Dwayne Johnson (@TheRock) March 4, 2018

Pada tahun 2018, Dwayne ‘The Rock’ Johnson juga pernah ‘memenangi’ anugerah di Razzies untuk lakonan beliau dalam Baywatch. Namun, Dwayne tenang sahaja menerima anugerah tersebut.

Untuk Robert Downey Jr pula, memegang watak superhero terhebat Tony Stark bukan tiket untuk beliau terlepas daripada dikritik di pentas antarabangsa.

Baru-baru ini, pengarah ternama Edgar Wrigh memuji filem Roh sebagai salah satu karya tempatan yang hebat. Baca lagi pada pautan di bawah.

Pengarah Filem Ternama Puji Roh, Dakwa Ia Salah Satu Karya ‘Amazing’ Baginya

Hanya Robert Downey Jr Pelakon Yang Dapat Membaca Skrip Penuh ‘Avengers: Endgame’

Chef Wan Buli Uncle Roger Dan Ajar Cara Masak Dengan Betul Tanpa Guna MSG


Robert Kuok Tersenarai Dalam ‘Top 100’ Individu Terkaya Di Dunia

Baru-baru ini Forbes menyenaraikan Tan Sri Robert Kuok dalam kalangan 100 orang terkaya di dunia. Usahawan dari Malaysia ini berada di tangga ke-96 dengan aset bernilai RM57.80 billion.

Menurut majalah tersebut juga, bekas ‘Raja Gula Malaysia’ yang kini berusia 94 tahun memperoleh kekayaan hasil pemilikan perniagaannya seperti hotel, hartanah, komoditi, dan kumpulan perniagaan miliknya sendiri iaitu Kumpulan kuok.

Beliau sebelum ini terpalit dengan kontroversi menaja salah satu parti politik di Malaysia, DAP yang didakwa untuk menjatuhkan kerajaan yang sedia ada.

Selain beliau, beberapa usahawan dari Malaysia turut tersenarai dalam senarai orang terkaya di dunia seperti Ananda Krishnan, pemilik Maxis, Astro dan Bumi Armada dan Quek Leng Chan, pemilik perniagaan dalam sektor perbankan, hartanah dan makanan, berkongsi tempat di tangga ke-217.

Ketua Pegawai Eksekutif Amazon, Jeff Bezos merebut gelaran lelaki terkaya di dunia daripada Bill Gates, pemilik Microsoft. Jeff Bezos memiliki kekayaan bernilai US$112 billion sementara Bill Gates memiliki aset bernilai US$90 billion.


Robert Kuok Kekal Individu Terkaya Di Malaysia Bagi Tahun 2022 Dengan Nilai RM49.3 Bilion

Negara kita telah lalui fasa perubahan yang luar biasa sejak pandemik COVID-19 berlaku. Bagi pemain utama dalam industri perniagaan, mereka juga telah menunjukkan sikap berdaya tahan dalam menjalani kehidupan yang semakin sukar.

Mereka telah membuktikan bahawa apabila keadaan semakin sukar, pasti ada jalan keluar untuk menjadikan kedudukan mereka kekal bertahan. Baik dari segi kewangan, mahupun pangkat. Berikut adalah orang terkaya di Malaysia yang berjaya memasuki senarai Forbes untuk tahun 2022.

Tan Sri Robert Kuok, pengasas kepada Shangri-La Hotels and Resorts disenaraikan sehingga April 2021 adalah individu terkaya di Malaysia dan ke-104 di dunia.

Kumpulan Syarikat Kuok mengambil bahagian dalam pelbagai aktiviti perniagaan seperti ladang tebu, kilang penapisan gula, minyak dan perlombongan serta hartanah yang pernah menjadi tajuk utama selepas mendapat bidaan di Shanghai untuk nilai sebanyak AS$2.1 bilion.

Menurut Forbes, nilai bersih yang dimiliki Tan Sri Robert Kuok sekarang adalah AS$11.7 bilion (kira-kira RM49.3 bilion), kurang AS$500 juta daripada rekod tahun lepas.

Tan Sri Quek Leng Chan ialah pengasas bersama Kumpulan Hong Leong. Anggaran kekayaannya sekarang ialah AS$10.6 bilion (kira-kira RM44.7 bilion), dia berjaya merekodkan peningkatan berbanding rekod tahun sebelumnya.

Pada masa ini, beliau bertugas sebagai pengerusi eksekutif dan pegawai eksekutif Kumpulan Hong Leong, yang bertanggungjawab menyelia operasi di Malaysia, manakala sepupunya dan rakan bilionair Kwek Lee Beng menyelia operasi Singapura.

Pada tahun 1965, Tan Sri Teh Hong Piow bertanggungjawab mengasas Public Bank. Beliau kemudiannya berjaya mencapai kejayaan itu pada usia 35 tahun, dan kini pada usia 92 tahun, dia adalah orang ketiga terkaya di Malaysia. Beliau telah menerima pelbagai anugerah sepanjang kerjayanya, termasuk Jurubank Malaysia Terhebat Sepanjang Zaman, yang dianugerahkan oleh Yayasan Jenama Asia Pasifik.

Pada masa ini, anggaran nilai bersihnya ialah AS$5.9 bilion (lebih kurang RM24.8 bilion). Beliau adalah salah seorang daripada tiga individu di negara ini yang dibenarkan memegang lebih daripada 10% kepentingan di institusi kewangan domestik.

Orang yang berpengaruh dalam industri telekomunikasi ini tidak memerlukan pengenalan — Tan Sri Ananda Krishnan menduduki tempat keempat dalam senarai ini, dengan anggaran nilai bersih AS$5.7 bilion, atau RM24 bilion.

Portfolio beliau termasuk Maxis Communications, ASTRO, dan MEASAT. Beliau juga memiliki pegangan dalam Syarikat Tanjong Public Limited, sebuah syarikat pemegangan pelaburan dengan anak syarikat yang terlibat dalam penjanaan kuasa dan hartanah.

Bagi melengkapkan senarai lima orang terkaya di Malaysia ialah Tan Sri Koon Poh Keong, Ketua Pegawai Eksekutif kumpulan pengeluar aluminium terbesar di Asia Tenggara Press Metal, meningkat daripada 727 kepada 523 dalam senarai bilionair tahun lepas, dengan nilai bersih AS$5.2 bilion ( RM21.9 bilion).

Kisah anak kepada orang ketiga terkaya di Malaysia yang memilih untuk menjadi sami Buddha. Rujuk pautan di bawah untuk membaca.

Kisah Anak Kepada Orang Ketiga Terkaya Di Malaysia Yang Memilih Untuk Menjadi Sami Buddha

Pengasas Top Glove Untung Besar, Bakal Terima Dividen Sebanyak RM490 Juta

10 Senarai Individu Terkaya Di Malaysia Untuk 2016. ‘Raja Gula’ Masih Unggul


Robert Kuok Tersenarai Dalam 100 Orang Terkaya Di Dunia Dengan Nilai Kekayaan RM70.6 Bilion

Orang terkaya di Malaysia, Robert Kuok, mempertahankan kedudukan beliau sebagai antara 100 orang terkaya di dunia apabila berada di kedudukan ke-98 dalam senarai dengan kekayaan AS$14.9 bilion (RM70.6 bilion), menurut Indeks Billionaires Bloomberg yang dikemas kini setiap hari pada penutupan dagangan di New York.

Menurut laporan Kosmo, kekayaaan dimiliki anak kelahiran Johor Bahru ini bukan sahaja diperolehi melalui perniagaan berasakan gula seperti penanaman tebu di Perlis, kilang penapisan gula dan pengilangan tepung, namun turut melibatkan perniagaan dalam sektor kewangan, perhotelan serta pengangkutan.

Rakyat Malaysia kedua yang berada dalam senarai,Pengasas Public Bank, Tan Sri Dr Teh Hong Piow, berada di kedudukan ke-328 dalam senarai itu dengan kekayaan sebanyak AS$6.43 bilion.

Selain itu, Indeks Billionaires Bloomberg melaporkan bahawa kekayaan orang terkaya di dunia, Elon Musk, jatuh kepada AS$190 bilion selepas pengasas teknologi itu kerugian kira-kira AS$80.4 bilion tahun ini.

Bekas orang terkaya di dunia, Jeff Bezos pula berada di kedudukan kelima dengan kekayaan berjumlah AS$114 bilion. Mark Zuckerberg dari Facebook, seorang lagi usahawan berkaitan teknologi, menyaksikan kekayaannya menyusut kepada AS$35.2 bilion selepas dia kehilangan AS$90.3 bilion YTD. Dia telah jatuh ke kedudukan 29 dalam senarai.


Robert Pattinson Dijangka Bakal Ganti Ben Affleck Sebagai Batman

Selepas Ben Affleck mengesahkan beliau tidak lagi akan memainkan watak Batman untuk DCEU, Warner Bros perlu mencari pelakon baharu untuk memegang watak Bruce Wayne.

Untuk filem terbaru ‘The Batman’, pengarah Matt Reeves mahu mencari pelakon yang lebih mudah untuk watak Bruce Wayne. Nama yang sedang hangat bakal memegang watak ini adalah pelakon yang mencipta nama menerusi franchise Twilight, Robert Pattinson.

Robert yang baru berusia 32 dilihat calon yang paling sesuai untuk watak ini dan peminat daripada siri Twilight terutamanya teruja dengan berita ini. Filem The Batman ini juga merupakan karya reboot dan tidak mempunyai kaitan dengan DCEU.

A choice that I never would have thought to try but been hearing some background chatter about Robert Pattinson being looked at, if the talks (source) are true then all of our predictions were wrong 👀😁 This might be your new Bruce #thebatman #batman pic.twitter.com/cNDKeRBzyb

— BossLogic (@Bosslogic) February 3, 2019

Dilaporkan kerana reaksi pelbagai yang diterima ketika Batman V Superman: Dawn Of Justice dan Justice League membuatkan Ben Affleck berat hati untuk menyambung watak beliau sebagai Batman. Ditambah pula dengan skrip yang ditulisnya untuk The Batman digantikan dengan karya Matt Reeves, Affleck merasakan sudah sampai masa untuk mengucapkan selamat tinggal kepada DCEU.

Selepas Twilight, Robert tidak berjaya menarik perhatian pengarah filem ternama untuk mengambil beliau selaku watak utama dan ini mungkin permulaan untuk beliau kembali mengukir nama di Hollywood. Pelakon Armie Hammer (The Lone Ranger) juga turut disebut sebagai calon yang juga berkemungkinan untuk jadi Bruce Wayne.

Daripada vampire ke Batman, adakah anda rasa Robert Pattinson layak untuk menjadi The Caped Crusaders yang baharu? Jika tidak, siapa yang yang anda mahu lihat sebagai Bruce Wayne?


‘Roberto Carlos’ Jumpa Roberto Carlos

Hasrat seorang remaja yang memiliki nama yang sama dengan pemain bola sepak, Roberto Carlos itu akhirnya menjadi kenyataan apabila syarikat penerbangan tambang rendah AirAsia merealisasikan impian beliau semalam.

Roberto Carlos Smith yang berasal dari Kampung Sungai Miak, Bentong, begitu teruja apabila AirAsia berbesar hati untuk memenuhi impian tersebut untuk bertemu dengan idolanya itu walau hanya selama 10 minit . Dalam pertemuan tersebut, remaja itu menerima jersi dengan tandatangan lagenda bola sepak Brazil itu. Menurut remaja tersebut, beliau diberikan nama yang sedemikian sempena pemain bola kegemaran ayahnya.

Roberto Carlos Smith mendapat peluang untuk berjumpa dengan idolanya di salah sebuah studio rakaman di Sungai Buloh ketika idolanya itu menjalani penggambaran untuk AirAsia. Terdahulu, Roberto Carlos baru-baru ini dilantik sebagai duta global terbaharu bagi syarikat penerbangan tersebut.

Gravando para @airasia thanks @tonyfernandes my boss #airasia #kualalumpur @asia #thebestlowcostairline @entourage_sports @puma #worldcup2018 #weareallchampions #airasia

A post shared by  Roberto Carlos (@oficialrc3) on Mar 25, 2018 at 12:20am PDT


Lihat Trailer Filem Robin Hood Lakonan Taron Egerton

Filem terbaru ini merupakan reboot dari filem terdahulu dan diarahkan oleh Otto Bathurst dan tulis oleh Ben Chandler dan David James. Kisah ini mengisahkan watak Robin yang dilakonkan oleh Taron Egerton yang merupakan bekas tentera salib bersama rakannya Little John yang dilakonkan oleh Jamie Foxx melawan kerajaan England dengan merompak orang kaya dan memberikan kepada orang susah. Anda boleh tonton trailer ini diatas.


Robot Canggih Dari Rusia Ini Rupanya Hanyalah Kostum Yang Dikendalikan Manusia

Negara di seluruh dunia semuanya berlumba untuk menghasilkan robot paling hebat dan Rusia juga tidak terkecuali. Rusia juga turut memperkenalkan robot paling ‘high-tech’ mereka menerusi saluran television terkemuka di sana.

Russia-24 dilihat memberi pujian kepada ‘Boris’, robot android yang membuat kemunculan di sebuah forum remaja yang membincangkan tentang dunia robotik. Boris juga dilihat boleh berinteraksi dengan penonton dan menari.

На молодежном форуме в Ярославле чувака нарядили в «робота Бориса». Танцевать его уже научили.

Вот это прорыв. Вот это я понимаю.. pic.twitter.com/mIo07Wvmjp

— Советский! (@Soviet_flag) December 12, 2018

Namun ada penonton yang mula ragu-ragu dengan Boris kerana beliau tidak seperti robot-robot yang lain. Boris boleh membuat pergerakan yang ‘tidak perlu’, tidak mempunyai sensor dalaman serta dilihat seperti ‘terlalu manusia’.

Kemudian, tertiris sekeping gambar di ruangan Twitter. Rupa-rupanya Boris yang disangka robot tulen sebenarnya hanyalah seorang lelaki yang memakai kostum robot. Identiti Boris tertiris kerana leher lelaki yang berada di dalamnya terdedah dalam gambar berkenaan. Identiti sebenar Boris adalah ‘Alyosha The Robot’, kostum yang biasa muncul dalam sebuah rancangan ‘Robots’.

Первый день работы форума "Проектория" открыли 6 авторских уроков лучших педагогов Россииhttps://t.co/ON227RuGhz pic.twitter.com/YDeu8RW9un

— Вести-Ярославль (@VestiYaroslavl) December 11, 2018

Kostum bernilai US3,800 berkenaan sememangnya memberi ilusi seperti ianya sebuah robot sebenar lebih-lebih lagi lellaki yang memakainya bijak membuat gerakan seumpama robot sebenar. Namun pihak penganjur forum berkenaan menepis dakwaan bahawa mereka mahu semua orang percaya Boris adalah robot yang sebenar.


Perlawanan Robot Gergasi Antara Amerika Dan Jepun Akan Berlangsung Ogos Ini

Tahukan anda perlawanan paling hebat abad ini akan berlangsung Ogos ini? Ianya bukan antara McGregor dan Mayweather tetapi dua robot gergasi iaitu dari negara matahari terbit, Jepun dan negara Uncle Sam, Amerika Syarikat. Real Steel in real time!

MegaBots Inc adalah pencetus kepada idea awesome ini. Pada tahun 2015, MegaBots Inc menjadi syarikat pertama di Amerika yang berjaya menghasilkan robot yang boleh dikawal oleh manusia di dalamnya. Konsepnya sama seperti robot dalam filem Pacific Rim, cuma ianya tidaklah sebesar robot di dalam Pacific Rim untuk menentang Kaiju.

Memang sudah menjadi tabiat rakyat Amerika, mereka ingin menguji robot mereka, MK. III dengan menghantar cabaran kepada sebuah syarikat Jepun yang turut juga menghasilkan robot, Suidobashi Heavy Industries (SHI). SHI pada masa yang sama juga turut menghasilkan robot masterpiece mereka, KURATAS.

Cabaran yang dibuat pihak MegaBots dibalas dengan respon positif dari pihak SHI. Mereka berbesar hati untuk menghadiri perlawanan dengan MK. III dan menguji kekuatan KURATAS yang dari segi luarannya, lebih cantik, berseni dan kemas berbanding MK. II. Boss SHI turut membuat komen kepada pihak MegaBots; jika ingin buat sesuatu, buatlah dengan lebih cantik sedikit.

Untuk merealisasikan perlawanan ini, pihak MegaBots telah membuat satu kempen di Kickstarter untuk mengumpul dana dan hasilnya, mereka berjaya mengutip lebih USD500 ribu!

Buat masa ini, pihak SHI masih belum membuat video balas menerima pelawaan perlawanan ini. Jika dilihat pada laman rasmi Suidobashi Heavy Industries, update terakhir pada laman berkenaan adalah pada tahun 2015.

Lokasi perlawanan ini akan dirahsiakan oleh pihak MegaBots tetapi ianya akan boleh ditonton oleh penonton dari seluruh dunia menerusi online. Harap-harap pihak SHI dapat memberi respon berhubung perlawanan ini dalam masa terdekat. Jika perlu memilih antara dua robot ini, saya akan pilih KURATAS, Gundam over Optimus Primal. Go team Japan!


Tony Fernandes Rancang Buka Restoran Jual Hidangan Popular AirAsia

Pastinya anda yang pernah menikmati makanan yang tersedia dalam setiap penerbangan AirAsia pernah berharap agar AirAsia membuka restoran yang menyajikan menu popular mereka.

Ianya menjadi kenyataan tidak lama lagi dan anda bakal menikmati menu istimewa dalam penerbangan AirAsia seperti nasi lemak Pak Nasser, lasagna, ayam teriyaki dan lain-lain tanpa perlu menaiki penerbangan.

The must have #AirAsiaSantan meal on board #AirAsia flight! #nasilemakpaknasser was so delicious, creamy santan taste with crunchy anchovies, tasty rendang, and perfect sambal. Simply like a home made meal!! @airasia

A post shared by  Mohd Syis Zulkipli (@drsyizz) on Dec 8, 2018 at 10:45pm PST

Ini kerana terdapat rancangan untuk memperkenalkan restoran makanan segera yang menawarkan makanan syarikat penerbangan itu tidak lama lagi menurut Ketua Pegawai Eksekutif AirAsia, Tony Fernandes dalam satu temu bual program bual bicara Amerika Syarikat, Larry King.

Malah, beliau yakin makanan yang disediakan AirAsia adalah terbaik dan kerana itu beliau rancang ingin membuka restoran makanan segera Santan. Santan merupakan nama menu penerbangan dalam pesawat AirAsia yang memasarkan makanannya sebagai ‘pengalaman bersantap dalam penerbangan gourmet’. Harapnya ianya menjadi kenyataan tidak lama lagi.


Robot Gundam Gergasi Dan Boleh Bergerak Yang Siap Dibina Ini Bakal Jadi Tumpuan Pelancong

Pada awal tahun, Jepun telah dikhabarkan akan tampil dengan Gundam Factory pertama di Yokohama menjelang tahun 2021. Peminat Gundam pastinya teruja dengan perkhabaran tersebut.

Walaupun berdepan dengan pandemik COVID-19, figura Gundam iaitu model RX-78-2 dalam skala sebenar telah berjaya siap dibina. Bagi anda yang tidak tahu, model Gundam ini bukan hanya memiliki saiz sebenar tetapi ia juga boleh bergerak.

Model Gundam ini pastinya akan menjadi tarikan utama pengunjung ke Gundam Factory kelak. Pada 29 Julai 2020, satu upacara jotoshiki (acara pemasangan kepala) telah dianjurkan apabila priest Shinto memberkati kepala Gundam seberat 55,000 paun sebelum dicantumkan bersama badannya.

Akhirnya model Gundam ini telah lengkap dan hanya perlu menantikan masa pelancaran Gundam Factory dalam bulan Oktober. Sudah semestinya Gundam Factory ini antara destinasi pilihan ramai untuk berkunjung jika ke Jepun.

Sementara itu, kami ingin kongsikan beberapa destinasi menarik yang anda boleh kunjungi di Jepun. Klik sahaja pautan di bawah ini.

‘Tottori Sand Dunes’ Padang Pasir Unik Di Jepun Yang Ramai Tidak Tahu

Toshimaen Ditutup Selepas 94 Tahun, Taman Tema Harry Potter Pula Dibuka Di Jepun Mulai 2023

Seperti Dalam Filem Disney, Lihat Kawanan Rusa Menikmati Keindahan Bunga Sakura Di Jepun


Robot Gundam Gergasi Di Jepun Bakal Dirobohkan Tahun Hadapan

Kepada peminat Gundam, ini peluang untuk anda bergambar bersama patung Gundam gergasi di Tokyo, sebelum ia dirobohkan pada 5 Mac 2017 nanti. Jadi anda masih mempunyai masa dalam beberapa bulan lagi untuk merebut peluang ini, yang bakal ke Jepun jangan lupa pula untuk singgah ke Odaiba, Tokyo.

Replika robot Gundam setinggi 18 meter yang dikatakan dalam saiz sebenar ini sering menjadi tumpuan pelancong. Bukan setakat besar, malah ia juga boleh bergerak. Memang mengagumkan! Dibina pada tahun 2012, namun ia bukanlah yang pertama. Sebelum ini satu lagi replika robot Gundam gergasi pernah diperkenalkan di Shizuoka, Tokyo pada tahun 2009.

Berita untuk merobohkan robot gergasi ini mungkin agak mengejutkan, bukan mudah hendak membina robot bersaiz besar seperti ini apatah lagi reka bentuknya juga dibuat dengan sangat terperinci dan realistik.

Menurut laporan dari Gundam, mereka sekarang sedang merancang untuk membina replika robot yang lebih besar lagi sebagai persiapan menyambut ulang tahun Gundam yang ke 40 sebelum menjelang tahun 2019 dan tarikhnya akan diumumkan kelak.

Kepada semua kipas susah mati Gundam, jangan bersedih dan bersedia terima kejutan yang lebih dahsyat dari Gundam pada tahun 2019 nanti.


Robot Ini Akan Hantar Pesanan Pizza Domino’s Anda

Masa depan sudah semakin hampir! Domino’s baru-baru ini memperkenalkan robot yang akan membuat penghantaran pizza anda. Nama robot itu nanti adalah DRU (Domino’s Robotic Unit).

Robot ini dibina oleh satu pasukan robotik di Australia. DRU nanti akan dilengkapi dengan oven dan peti sejuk yang akan menghantar pizza anda menggantikan delivery service yang sedia anda.

Innovatif idea Domino’s ini. Sebab tu saya memang #teamdominos . Pizza Hut mesti iri hati dengan perkembangan Domino’s ini.


Robot Ini Lulus Ujian Lesen Pengamal Perubatan Di China

Sebuah robot yang diberi nama Xiaoyi (doktor kecil) telah lulus peperiksaan lesen pengamal perubatan di China baru baru ini dan seterusnya menjadi robot pertama AI yang lulus peperiksaan.

Xioayi yang dibangunkan oleh syarikat iFlyTek mengambil peperiksaan tersebut pada Ogos lalu. Ia mengambil peperiksaan bersama dengan doktor doktor lain dan membuktikan ia boleh belajar, berhujah dan membuat keputusan sendiri. Xiaoyi mencatatkan markah 456 dalam peperiksaan tersebut.

Kejayaan Xiaoyi ini hasil daripada perubahan algorithm yang dibuat kepadanya selepas pembangun sedar ia tidak boleh sekadar menghafal dan membuat carian. Sebaliknya Xiaoyi perlu mempunyai kebolehan mengenal pasti perkataan dan ayat ayat perubatan untuk berhujah dan membuat keputusan jika mahu lulus peperiksaan. Xiaoyi juga dibekalkan dengan pelbagai pengetahuan dalam bentuk buku teks, 2 juta rekod perubatan serta 400,000 jurnal daripada penerbitan perubatan.

Walaupun lulus peperiksaan, Xiaoyi belum layak mempraktikan kemahiran perubatan secara solo. Xiaoyi cuma boleh membantu doktor dalam memberi cadangan dan idea supaya doktor dapat mengenal pasti masalah dengan lebih pantas dan mengurangkan risiko.

Sebelum lulus peperiksaan itu, Xiaoyi pernah gagal dalam peperiksaan pertama dengan markah hanya 100/600 di mana markah untuk lulus ialah 360. Tonton video di atas untuk melihat ujian yang dilakukan terhadap Xiaoyi.


Dulu Dijual Dengan Mahal, Kini ‘Robot Vacuum’ Ini Dijual Dengan Harga Di Bawah RM60

Berita baik buat suri rumah, jika anda pernah mengidamkan untuk memiliki Robot Vacuum sebagai pembantu untuk kerja-kerja membersihkan rumah, inilah masanya. Sebelum itu, mari saya perkenalkan dahulu apa itu Robot Vacuum ini.

Robot Vacuum ini adalah alat yang dicipta untuk membantu anda dalam kerja-kerja membersih rumah seperti membersihkan habuk pada permaidani atau lantai. Robot ini akan bekerja secara automatik, ia dilengkapi dengan sensor yang akan membantu ia bergerak bebas tanpa sebarang halangan.

Sangat mudah digunakan, anda tinggal letak sahaja di kawasan yang ingin dibersihkan dan biarkan sahaja robot ini bekerja untuk anda. Sementara itu boleh lah buat kerja yang lain.

Robot Vacuum ini menggunakan tisu jenis microfibre yang mudah ditanggalkan, ia sangat efektif dalam kerja mencuci kotoran seperti debu, habuk atau helaian rambut. Ia bukan sahaja mudah untuk mencuci di kawasan bersudut, malah mudah untuk di bawa ke mana-mana. Nak bawa balik kampung pun boleh.

Apa yang anda perlu tahu sebelum memiliknya. Robot Vacuum ini memerlukan 4 biji bateri saiz AA, bersaiz 23 cm lebar dan 6 cm tinggi. Berat 500 gram, berkuasa automatik penuh dengan kemampuan berpusing 360 darjah. Sesuai untuk suri rumah yang bijak dan cantik.

Pada peringkat awal robot ini diperkenalkan, ia dijual pada harga ratusan ringgit. Tetapi di Lazada anda boleh dapatkan Robot Vacuum ini di bawah RM60 sahaja.


13 Sebab Kenapa Filem Rock Bro Arahan Mamat Khalid Wajar Ditonton

Rock Bro adalah buah tangan terbaharu Mamat Khalid. Secara peribadi, saya mula tertarik dengan Mamat Khalid melalui filem Puteri Gunung Ledang (2004) yang diarahkan oleh Saw Teong Hin.

Mamat Khalid merupakan penulis skrip filem tersebut. Cuba korang selami dialog filem PGL dan korang akan dapati ianya sangat puitis, ‘makan dalam’ dan power.

Keindahan bahasa akan membawa kita kepada suatu bentuk pemikiran dan ketinggian budaya dalam sesebuah filem. Cuba korang tonton filem-filem Rahim Razali, Husin Hanif atau Omar Rojik dan korang akan mengiyakan pandangan saya ini.

Kehebatan Mamat inilah yang mengangkat beliau sebagai pengarah yang saya minati selain Shuhaimi Baba, Nasir Jani, Dain Said, Arwah Yasmin Ahmad, Uwei Haji Shaari, Rahim Razali dan Aziz M Osman.

Antara filem Mamat Khalid yang menjadi play-list saya adalah Man Laksa (2006) dan Hantu Kak Limah Balik Rumah (2010).

1. Sebagai seorang yang membesar dengan muzik, saya merasakan bahawa filem Mamat kali ini berjaya menyampaikan roh ‘self-empowerment’ anak muda melalui band Rimba Bara, tentang ‘penggagahan diri’, tentang jatuh-bangun mereka dalam industri muzik dengan cara ‘values’ atau cita rasa mereka sendiri tanpa mempedulikan apa pun onak-duri-ranjau yang berlaku ke atas mereka.

2. Filem ini mengisahkan 4 anak muda Jijo, Slash, Black, Zul Kapan dan Dio yang meneruskan perjuangan kumpulan muzik rock; Rimba Bara.

Pelbagai rintangan dan cabaran sebagai ‘musician’ perlu dilalui sehinggakan mereka hanya mendapat upah buah-buahan tempatan sebagai bayaran persembahan muzik mereka.

Dan lebih dahsyat konsert mereka hanya ditonton oleh 10 orang penonton sahaja sedangkan mereka adalah kumpulan rock tersohor yang pernah bermain di Anugerah Juara Lagu.

3. Ya, filem ini bercerita tentang anak muda yang mahu mengejar cita-cita sebagai kumpulan muzik yang berjaya.

Dalam filem-filem Rock sebelum ini, Mamat menggambarkan betapa susahnya kumpulan Rimba Bara untuk berjaya sehingga terpaksa bergolok gadai semata-mata untuk merealisasikan impian mereka sebagai kumpulan muzik yang berjaya.

Situasi yang digambarkan oleh Mamat adalah realiti yang berlaku kepada kumpulan-kumpulan rock pada masa tersebut. Ramai pemuzik-pemuzik bukanlah berasal dari KL.

Kebanyakkan daripada mereka adalah budak-budak kampung yang lari ke KL, bekerja sendiri, sewa rumah beramai-ramai dan hidup cari makan sendiri. Kesusahan hidup, mereka tolak tepi janji kecintaan mereka terhadap muzik dapat dipenuhi.

4. Filem Rock Bro ini adalah sebuah filem muzikal. Seleksi lagu-lagu dalam filem ini menangkap dan kena dengan jalan ceritanya. Sebagai seorang ‘musician’, Mamat faham dan tahu lagu apa yang sesuai dengan scene-scene dalam filemnya.

5. Terus terang saya katakan bahawa filem ini cukup rempah ratusnya sebagai sebuah filem yang seronok untuk ditonton. Mamat berjaya membawa kita kembali menelusuri zaman jatuh-bangun pemuzik-pemuzik rock sekitar tahun 80an-90an.

Filem ini berjaya membentuk ‘geist’ dan mentaliti tentang irama rock sebagai yang mempengaruhi jiwa anak-anak muda ketika itu.

Tidak susah untuk menghadam filem Rock Bro ini kerana watak-watak, naratif, ruang dan waktu serta konflik disusun dengan teratur dan dijalin dengan kemas oleh Mamat.

6. Ada satu babak yang saya suka dalam filem ini bila Jijo merajuk dengan Hattan dan mempersoalkan kenapa mereka ada idea dan lagu sendiri.

Tetapi Hattan meminta supaya Rimba Bara menggunakan lagu yang telah dicipta oleh komposer dan menggunakan ‘session musician’. Jijo memberontak dan tak mahu semua itu berlaku dalam Rimba Bara.

7. Dulu masa saya sekolah saya pernah interview Joe Kidd. Ah, kalau korang tak kenal Brader Joe Kidd bererti ko adalah seorang poseur.

Joe Kidd bagitau masa dia riliskan album Songs For Friends sekitar tahun 1993, wartawan yang ditugaskan untuk membuat liputan tentang album tersebut bagi soalan sampai ke tahap marah-marah ‘kenapa buat lirik sendiri?’, ‘kenapa buat lagu sendiri?’, ‘pasal apa tak panggil para professional untuk buat semua ni?’

8. Mamat pernah melalui situasi ini dan dia cuba membangkitkan persoalan kenapa band-band mesti menggunakan lagu-lagu ‘kilang lagu’ seperti M Nasir atau Saari Amri sedangkan mereka ada lagu dan idea mereka sendiri?

Kenapa mereka mesti menggunakan ‘session musician’ sedangkan mereka boleh bermain alat muzik sendiri? Cuba korang tonton filem Kembara Seniman Jalanan untuk versi yang lebih ‘keras’ tentang perkara ini.

9. Saya juga terhibur dengan lawak-lawak yang ada dalam filem ini. Pada saya lawak-lawak Mamat tidak pernah mengecewakan.

Begitu juga soal kritikan sosial. Soal jatidiri, soal kekeluargaan, soal kembali kepada agama adalah intipati yang cuba dibangkitkan oleh Mamat dalam filem ini.

10. Filem Rock Bro ini sebenarnya adalah nostalgia masyarakat setempat yang pernah kita lalui sebelum ini.

Mamat cuba membawa imejan-imejan rockers, latar suasana 90-an dengan jayanya. Imej rambut panjang, kasut Aliph, baju band dan kain bandana adalah imejan-imejan yang kultus dan sebati dengan budaya rock.

11. Dalam pada masa itu juga kita dimomokkkan dengan stigma irama rock dan black metal adalah budaya negatif dan penyanyi rock tiada masa depan.

Namun Mamat sedikit sebanyak memperbetulkan dan membuang prejudis ini dengan sikap-sikap positif anggota Rimba Bara seperti sikap mematuhi waktu, tidak mengambil dadah dan tidak cepat menghukum orang walaupun telah beberapa kali ditipu oleh Che Man.

12. Persoalan kembali kepada agama juga diangkat beberapa kali oleh Mamat untuk menggambarkan bahawa agama mempunyai perkaitan secara terus dalam kehidupan.

Kita nampak Mamat mengaitkan watak Zul, watak Jijo dan watak Slash dengan agama, memperlihatkan kepada kita tentang peri-pentingnya perkaitan agama dan kehidupan.

Dan baru-baru ini, saya baru mendengar ceramah Ijam Medicine yang bercerita tentang penghijrahan ke arah agama ini.

15. Mamat mengakhiri filem ini dengan pengakhiran yang tidak dijangka. Apa yang bakal terjadi kepada Rimba Bara? Apa yang terjadi kepada Jijo?

Apa yang terjadi kepada Slash, Black dan Dio? Jawapannya anda kena tonton filem ini sekarang juga!

Baca lagi: Filem ‘Train To Busan’ Bukan Kisah Zombie Biasa


Hilangkan Semua Maklumat Dalam Buku Digital Ini Dengan Menggunakan Microwave Sahaja

Sebagai seorang pelajar, memiliki beratus-ratus helai nota adalah perkara biasa. Banyak yang dipelajari dalam kelas, maka banyaklah nota yang terkumpul hasil penulisan anda. Ini baru pelajar, bagaimana pula mereka yang bekerja di pejabat?

Melihat situasi ini sebagai satu masalah, Joe Lemay dan beberapa rakan yang lain telah mencipta Rocketbook notebook, satu buku yang membolehkan apa-apa penulisan di dalam buku disimpan secara digital dan dihantar ke peranti seperti telefon pintar. Lebih menarik, contengan di dalam buku ini boleh dipadam dengan mudah, hanya perlu masukkan ke dalam ketuhar gelombang mikro selama 30 saat.

Notebook ini mengandungi 100 muka surat microwave-safe yang akan memastikan buku ini tidak terbakar semasa proses pemanasan dan sebuah pen Pilot’s special FriXion dengan dakwat yang direka khas akan hilang apabila didedahkan kepada suhu panas.

Rocketbook dijangka akan dipasarkan seawal Julai tahun ini. Untuk maklumat lanjut, boleh layari laman rasmi mereka di indiegogo.


RocketValet Menawarkan Perkhidmatan Mengambil Dan Pulang Kenderaan Untuk Diservis

Fungsi asas sesuatu bisnes dijalankan adalah menyelesaikan masalah orang ramai. Masalah untuk menghantar kenderaan ke bengkel seterusnya terpaksa menunggu berjam-jam sehingga kereta anda siap diservis mungkin memakan masa yang agak lama serta kurang produktif.

RocketValet mengambil inisiatif untuk menyelesaikan masalah ini dengan menawarkan perkhidmatan mengambil dan membawa pulang kenderaan untuk diservis. Secara jujurnya, kami amat tertarik dengan idea yang ditawarkan oleh syarikat ini memandangkan ramai daripada warga kota menghadapi masalah ini.

RocketValet juga menawarkan peluang pekerjaan untuk menjadi pemandu buat syarikat mereka. Beberapa syarat seperti rekod pemanduan yang baik dititikberatkan semasa pemilihan.

Harga yang ditawarkan oleh RocketValet juga sangat berpatutan iaitu hanya serendah RM50 untuk satu perjalanan dan RM100 untuk servis pergi dan pulang. Permintaan untuk dapatkan kereta anda dengan tangki minyak yang penuh serta kereta yang bersih juga disediakan beserta caj tambahan.

Setakat ini RocketValet sudah mengusai beberapa tempat dan negeri seperti Cyberjaya, Putrajaya, Kuala Lumpur dan Selangor. Kami yakin servis dan maklum balas yang positif daripada pengguna dapat memberikan peluang buat RocketValet meluaskan jajahan mereka.

Kepada anda yang berminat serta inginkan makluman lanjut tentang RocketValet boleh layari laman web mereka di sini.


Rockstar Games Dikhabarkan Bakal Hadir Dengan ‘Bully 2’ Selepas 13 Tahun

Sesiapa sahaja yang mempunyai PlayStation 2 kami yakin anda pasti tidak terlepas daripada bermain game yang sangat ikonik bagi konsol ini iaitu Bully. Kini, selepas 13 tahun, Rockstar Games dikhabarkan bakal hadir dengan sekuel game terbaru iaitu Bully 2.

Menerusi sekuel game terbaru ini, Rockstar Games bakal bekerjasama bersama Pinewood Studios yang bakal membantu dari suara latar karakter di dalam game ini. Selain itu, dikhabarkan usaha untuk membangunkan game ini sudahpun dimulakan oleh Rockstar Games.

Setakat ini masih belum terdapat sebarang maklumat lanjut mengenai game terbaru Bully ini. Walaubagaimanapun, Bully 2 dijangka bakal dikeluarkan Rockstar Games sekitar 2020.

Berdasarkan jumlah peminat yang ramai serta sambutan daripada game sekuel lain daripada Rockstar Games seperti Read Dead Redemption 2, ramai yang sudah optimis game ini bakal mengembalikan memori zaman kanak-kanak bermain game yang sangat ikonik ini.


ROG Ally Bakal Dijual Pada Harga RM3,299 Untuk Pasaran Malaysia

ASUS Malaysia sebelum ini sudah mengesahkan bahawa konsol permainan yang dinamakan ROG Ally akan hadir buat pasaran tempatan. Ramai peminat tertanya-tanya pula dengan harga yang bakal ditawarkan kerana mahu menentukan adakah ia berbaloi atau pun tidak?

ASUS nampaknya sekali lagi memberikan hint untuk harga pula memandangkan ramai peminat yang mahu menabung untuk konsol permainan yang diidamkan. Mereka juga telah mengesahkan bahawa sekurang-kurangnya model yang dikuasakan cip pemprosesan AMD Ryzen Z1 Extreme akan dibawa masuk.

Menerusi sebuah hantaran teka-teki di laman Facebook mereka, ASUS Malaysia juga memperlihatkan “tanda harga” tempatan ASUS ROG Ally Z1 Extreme ini dimana pembaca perlu menyelesaikannya menggunakan kaedah persamaan serentak.

Untuk memudahkan kita meneka harga itu, Asus ROG sedia memberikan petunjuk di mana komputer riba hitam dalam persamaan pertama iaitu ROG Flow Z13 ACRNM yang berharga RM12,999.

Setelah kami selesaikan persamaan berkenaan, maka tanda harga rasmi bagi ROG Ally Z1 Extreme adalah sekitar RM3,299 buat pasaran tempatan. Sementara versi standard pula, masih belum dikongsikan tanda harga oleh pihak Asus setakat ini.

ASUS Malaysia akan hadir dengan acara pelancaran rasmi pada 19 Jun ini yang mana mereka akan akan melancarkan secara rasmi ROG Ally berserta harga jualan. Sama-sama kita nantikan pelancaran rasmi ROG Ally yang bakal berlangsung dalam beberapa minggu lagi.